Tulosta sivu - Mikä backup-ohjelma Xubuntuun?\nUbuntun käyttö => Vaihtoehtoiset työpöytäympäristöt => Aiheen aloitti: Snufkin - 09.03.21 - klo:21.33\nOtsikko: Mikä backup-ohjelma Xubuntuun?\nKirjoitti: Snufkin - 09.03.21 - klo:21.33\nMitä backup-ohjelmaa suosittelisitte "tavalliselle käyttäjälle" jolla datamäärät pieniä?\nItsellä on koneessa 320GB kiintolevy ja 1TB ulkoinen asema, joka usein kiinni, kun kone kotona. Pitäisi olla sellainen ohjelma, että vaikka kerran päivässä kopioi muuttuneet tiedostot koti-kansiosta tuolle TB levylle.\nSitten pitäisi olla sellainen ominaisuus, että kun samaa ohjelmaa ja ulkoista levyä käyttää toisessa Xubuntu-koneessa, niin ei sotke näiden kahden koneen tiedostoja, vaan osaaa tallentaa ne omiin kansioihinsa.\nEdit: Mielellään graafinen ohjelma haussa.\nOtsikko: Vs: Mikä backup-ohjelma Xubuntuun?\nKirjoitti: qwertyy - 09.03.21 - klo:21.53\nTarkoitat ilmeisesti sitä, että haluat kopioida vain tiedostoja? Siihen on valtavasti vaihtoehtoja. Tuollaisessa ulkoisen aseman tapauksessa itse ehkä käyttäisin jotain FreeFileSync:n tapaista.\nAsia sitten erikseen jos haluat kopioida ihan kaiken, eli myös käyttöjärjestelmän. Silloin ilmaisena vaihtoehtona on esim. CloneZilla. Itse suosin Acronis True Image ohjelmistoa, joka tosin on maksullinen softa.\nKirjoitti: jekku - 09.03.21 - klo:21.59\nLainaus käyttäjältä: Snufkin - 09.03.21 - klo:21.33\nMinun suosikkini on rsync. Hiukan opettelua se edellyttää - mutta kannattaa.\nJos samalla ulkoisella on kahden tai useamman koneen tiedostoja, niin eiköhän konekohtaiset nimet kohdehakemistoissa lie aika luonteva tapa pitää asiat erillään?\nKirjoitti: Snufkin - 09.03.21 - klo:22.10\nLainaus käyttäjältä: qwertyy - 09.03.21 - klo:21.53\nPelkät tiedostot. Käyttiksen voi asentaa sitten tikulta uudestaan, jos on tarvis.\nTällainen löytyi Softwaresta: Toimii jotenkin tuon rsyncin kanssa.\nKirjoitti: nm - 10.03.21 - klo:02.01\nDéjà Dup on GNOME-työpöydän ja Ubuntun oletusvarmuuskopiointityökalu. Se toimii hyvin myös Xubuntussa ja on suunnattu tavallisille käyttäjille.\nKirjoitti: Snufkin - 10.03.21 - klo:10.58\nKokeilin tuota dejaa. Alkaa heti luomaan, jotain megalomaanista backuppia, jota en nyt haluaisi. Vaan softan, johon voi asettaa kansiokohtaisesti, mitä kopioi toisaalle turvaan. Siis oletuksena, että koko tuo tietomassa on jo kopioituna toisella kovalevyllä ja jatkossa haluaisin vain, että ohjelma tallentaa muuttuneet tiedostot.\nVai onko noissa aina logiikka, että alussa luodaan iso backup, jota sitten ylläpidetään? Mun kotihakemistossa on yli 100GB tiedostoja, joista syntynee melko mojovan kokoinen backup-tiedosto.\nKirjoitti: AimoE - 10.03.21 - klo:11.22\nKaikki, ihan kaikki varmuuskopio-ohjelmat tekevät aina täyden varmistuksen ja sen jälkeen tulee eroja siinä miten muuttuneita tiedostoja käsitellään.\nOletko edes katsonut dejan asetuksia? Siellä voi poimia ne tiedostot ja hakemistot jotka haluaa mukaan ja ne jotka haluaa pudottaa pois. Minulle yski suurimmista Deja Dupin ongelmista on se ettei voi määritellä erilaisia kokonaisuuksi ajoilla olisi erilainen aikataulu ja erilaiset säilytyssäännöt. On vain yksi käyttäjäkohtainen varmistus ja sillä aikataulu ja säilytyssäännöt.\nDeja Dupin ehkä suurin ongelma on se että varmistuksen aikana se tekee tiedostoja sijaintiin ~/.cache/deja-dup/ jota voi konfiguroida. Jos esim. yrittää siirtää sen toiseen osioon ja korvaa tuon polun symlinkillä, varmistus kaatuu. Siitä on vanha bugiraportti, kaivan sen tähän jostain vanhasta ketjusta jos joku ei löydä sitä nopeammin. Siinä asiassa Deja Dup todellakin on megalomaaninen. Jos sijainti on osiolla joka tulee täyteen, joudut poistamaan hakemiston kokonaan.\nOletuksena Deja Dup tekee täysvarmistuksen 90 päivän välein, eikä tätä voi muokata siellä missä muut asetukset valitaan. Jos haluat muuttaa arvon, tarvitset gsettings-komennon tai dconf-editor -muokkaimen. Muut varmistukset Deja Dup tekee inkrementaalisesti, eli vain muuttuneet tiedostot vamristetaan. Itse olen lyhentänyt täysvarmistuksen välin 30 päivään, jotta palautus olisi nopeampi.\nKirjoitti: Snufkin - 10.03.21 - klo:11.32\nLainaus käyttäjältä: AimoE - 10.03.21 - klo:11.22\nOletko edes katsonut dejan asetuksia?\nOletuksena Deja Dup tekee täysvarmistuksen 90 päivän välein, eikä tätä voi muokata siellä missä muut asetukset valitaan.\nEn ole. latasin ja alkoi heti väkertämään ilmeisesti koko tiedostomassasta sitä perusvarakopiota. Se data minulla on jo tallessa, enkä haluaisi kuin muutokset tästä eteenpäin. Aiemmin olen tehnyt Krusaderilla täsmähaun pvm:n mukaan muuttuneista tiedostoista ja tallennut manuaalisesti noin kuukauden välein.\nOptimi olisi ohjelma joka tallentaa kansioon A syntyneen uuden tiedoston varakansioon A' automaattisesti. Siis ikään kuin pitää kahta tiedostokokonaisuutta (eri kovalevyillä/hakemistoissa) identtisinä.\nKirjoitti: Tomin - 10.03.21 - klo:13.19\nJoskus käytin sellaista kuin Back in time, mutta en ole sitä kyllä enää vuosiin käyttänyt. Liekköhän koko projekti enää hengissä. Idea oli siis se, että se tekee rsyncillä kopion halutuista hakemistoista ja sitten seuraavat varmistukset käyttävät kovia linkkejä aiemman varmuuskopion niihin tiedostoihin, jotka eivät ole muuttuneet. Tällöin vain muuttuneet tiedostot vievät lisää tilaa, mutta silti jokaista varmistusta voi käsitellä täydellisenä kopiona. Tuo toki vaatii sen, että varmuuskopio ei ylitä tiedostojärjestelmärajoja ja kohdetiedostojärjestelmä tukee kovia linkkejä, mutta yleensä tuo ei ole ongelma.\nKirjoitti: nm - 10.03.21 - klo:14.36\nLainaus käyttäjältä: Snufkin - 10.03.21 - klo:10.58\nrsyncillä onnistuu siten, että alla on valmis varmuuskopio. Rsyncin käyttöliittymäksi sopinee Tomin mainitsema Back In Time tai Lucky Backup (jossa on myös muita toimintoja kuin tavallinen varmuuskopiointi). Back In Timen graafinen käyttöliittymä sijaitsee paketissa backintime-qt:\nVai onko noissa aina logiikka, että alussa luodaan iso backup, jota sitten ylläpidetään?\nMonet varmuuskopiointiohjelmat tallentavat varmuuskopion omassa formaatissaan, koska on tarve tukea mm. salausta ja inkrementaalista muutoshistoriaa, eli että on mahdollista palata taaksepäin tiettyyn päivään tallentamatta täyttä varmuuskopiota jokaiselta päivältä. Déjà Dup toimii juuri niin, ja integroituu GNOME-työpöydällä myös tiedostoselaimeen siten, että aiempien versioiden palauttaminen onnistuu tiedosto- tai hakemistokohtaisesti suoraan kontekstivalikon kautta.\nMun kotihakemistossa on yli 100GB tiedostoja, joista syntynee melko mojovan kokoinen backup-tiedosto.\nNo 100 GB ei vielä ole kovin paljon dataa. Senhän varmuuskopioi helposti pilveenkin.\nKirjoitti: Snufkin - 11.03.21 - klo:09.24\nMitäpä mieltä sellaisesta, että sijoittaa käyttötiedostot vakiosti nimettyihin kansioihin, ja tekee skriptin joka kopioi nuo kansiot ulkoiselle kovalevylle? Tätä skriptiä ajaa sitten komentotulkissa vaikka kerran viikossa. En ole noita skriptejä juuri käyttänyt, mutta näin aloittelijan ajatuksena tuo voisi toimia.\nLopputuloshan olisi, että kotihakemistossa ja varakopiolevyllä on koko ajan likimain samat tiedostoversiot, riippuen toki tuosta päivitystaajuudesta. Olisi varsin yksinkertainen metodi.\nAsiaa voisi vielä keventää niin, että tekee erillisen Arkisto-kansion, missä pitää sitä menneisyyden tiedostomassaa (isolta osin valokuvia), jotka eivät enää muutu ja joita ei tarviset aika ajoin varakopioida.\nKirjoitti: Hajakenttä - 11.03.21 - klo:19.57\nLainaus käyttäjältä: Snufkin - 11.03.21 - klo:09.24\nVarmaan toimii tuokin. Pitäisi siihen skriptiin laittaa myös tiedostojen pakkaus, jotta mahtuvat jotenkin. Ja herätyskello muistuttamaan määräajoin, että muistaa tehdä käsin tuon ajon.\nNiin mutta – tuonhan se Deja Dup juuri tekee, ja automaattisesti, taustalla, huomaamatta. Tosin siinä on se ero, että se tallennusväline pitää olla liitettynä vakituiseen, tai ainakin sillin kun on tallennuksen aika. Se kaapelisulkeinen hankaloittaa asiaa, jos ei käytetä pilvipalvelua.\nMinulla on niin vähän varmuuskopioitavaa, että koko /home pakattuna tiedostona mahtuu helposti 32 GB:n SD-kortille, jonka olen laittanut koneen slottiin pysyvästi ja peittänyt varuilta teipillä. Sitä kortin slottia kun ei nykyisin mihinkään tarvita ja kortti siinä on lähes huomaamaton. Jos talo palaa ja koneet SD-kortteineen siinä mukana, niin siltä varalta tallettelen määräajoin, tai silloin kun niihin tulee muutoksia, käsipelillä pilveen sellaisia tiedostoja, joiden katoamisesta on erityisen paljon harmia, mutta niitä ei paljoa ole.\nGooglen tilillä olisi 15 GB ilmaista tallennustilaa (ja rahalla saisi varmaan lisääkin) ja omassa tapauksessani sinnekin tuo /home mahtuisi kokonaan Deja Dupin pakkaamana, mutta ei ilman pakkaamista.\nSe on kyllä kokeilematta, että aukeaako ja paluttaako Deja Dup pakkaamansa tiedostot siinä tapauksessa, että ne talletaan pilveen toisella laitteella, joka sitten tuhoutuu, ja avataan uudella laitteella, johon asennetaan samanlainen Deja Dup...\nKirjoitti: Snufkin - 11.03.21 - klo:20.19\nLainaus käyttäjältä: Hajakenttä - 11.03.21 - klo:19.57\nMinä olen hyvin skeptinen juuri tämän takia, siksi haluan pitää tiedostot pakkaamattomina ja ilman salausta. Joku väärä versionumero jossain voi kaataa koko systeemin. Näin siis ainakin yhdellä arkisto-kovalevyllä, jonka ei tarvitse olla kiinni oikeastaan koskaan. Lähinnä haluan varmistaa tuhansien minulle tärkeiden reissuvalokuvien säilymisen.\nLäppärin portissa on sitten kiinni tuollainen 1T kokoinen SSD-asema, jolle kyllä mahtuu tavaraa. Se kun ei ole lukitussa paikassa, niin laitoin tuolla LUKS-salauksella suojauksen, jos kadoksiin joutuu.\nPäädyin nyt vielä toistaiseksi manuaaliseen varakopiointiin. Eli jaoin kotikansion seuraaviin alikansioihin\nEdellisissä nuo Kansiot 1-6 ovat tallennuspaikkoja käyttötiedostoille ja Arkisto sellainen, mihin joutuu vanhemmat ja ei-enää-aktiivikäytössä olevat. Eli vaikkapa yhden kuukauden aikana Arkisto-kansio ei muutu, mutta nuo Kansiot muuttuvat. Niiden koko on jotain väliltä 0-10GB. Aika ajoin sitten kopioin (ylikirjoitan) ihan manuaalisesti nuo viisi kansiota tuolle ulkoiselle kovalevylle ja kirjoitan loki.txt-tiedostoon kopioinnin päivämäärän.\nSitten kun vuosi on vaihtunut, saatan siirtää muutaman kokonaisuuden (vaikkapa jonkun reissun kuvat) kokonaan Arkistoon, jolloin se muuttuu, mutta taas hallitusti muutaman kansion lisäyksellä.\nJahka saan tuota unix-kieltä opiskeltua, niin tämän kopiointi-operaation kirjoitan skriptiksi, jonka sitten voin ajaa komentotulkissa nykyisten hiirellä klikkaamisen sijaan. Ehkä jos siihen saa jonkun automatiikan, että käynnistyy itse (tai huomauttaa varakopioinnin tarpeesta) joka maananatai kun loggautuu sisään, niin vielä paranee tietoturva.\nTämä ei ole ehkä hienoin mahdollinen tapa, mutta on nyt ainakin kokonaisuus ymmärryksessä. :D\nKirjoitti: Snufkin - 12.03.21 - klo:00.20\nSain alustavan skriptin toimimaan. Näitä cp-komentoja kun kirjoittaa tiedostoon allekain yhden per kopioitava kansio ja ajaa tuon source-komennolla, niin kopioutuu kaikki kansiot sellaisenaan toisaalle.\ncp ~/Home/Kansio1/* .../Varakopio/Kansio1/\ncp ~/Home/Kansio2/* .../Varakopio/Kansio2/\nSitä en tiedä vielä, mitä tapahtuu, kun nuo muutama testitiedosto vaihetaan tuhansiin tiedostoihin, mutta testaan huomenna. 😀\nKirjoitti: jekku - 12.03.21 - klo:04.36\nLainaus käyttäjältä: Snufkin - 12.03.21 - klo:00.20\nEli tuolle cp:lle saa annettua vivun joka kopioi vain muuttuneet ...\nKirjoitti: AimoE - 12.03.21 - klo:07.32\njekku tarkoittaa ohjainta -u (eli --update). Kannattaa myös lisätä komentoon -p (eli --preserve=mode,ownership,timestamps) tai -a (eli --archive eli -dR --preserve=all) jotta varmuuskopion suojaukset yms. attribuutit ovat samat kuin alkuperäisten tiedostojen ja kansioiden.\nKirjoitti: Snufkin - 12.03.21 - klo:10.43\ncp -up ~/Home/....\nolisi se oikea asetusmuoto? Tällöin tuo cp päivittää kohdekansiion vain muuttuneet tiedot? Ei noilla käyttöoikeuksilla ole yhden käyttäjän koneessa niin väliä, mutta hyvähän se on tietää tuokin puoli.\nKirjoitti: Snufkin - 12.03.21 - klo:12.21\nKirjoitti: Snufkin - 12.03.21 - klo:12.40\nSain omatekoisen varakopioinnin toimimaan! On tämä hieno hetki "ohjelmoijan" urallani. :D\nMotivoi kummasti opettelemaan lisää ja mm. perehtymään mitä kaikkea voi tehdä tuolla komentotulkin skriptikielellä. Tämä kaikki tietty hyvin triviaalia osajille, mutta ihmiselle, joka on (lähes) aina käyttänyt vain graafisia sovelluksia, tällainen on rohkaiseva hetki tuonne komentotulkin maailmaan.\nKirjoitti: AimoE - 12.03.21 - klo:13.06\nKirjoitti: nm - 12.03.21 - klo:13.37\nKuten AimoE kertoi, Tiedoston oikeudet (https://www.linux.fi/wiki/Tiedoston_oikeudet) (mode), omistaja (ownership) ja aikaleimat (timestamps) vaihtuvat oletuksiin ilman -p/-a -valitsinta.\nKirjoitti: AimoE - 12.03.21 - klo:14.21\nKirjoitti: Snufkin - 12.03.21 - klo:14.33\nKirjoitti: Snufkin - 12.03.21 - klo:14.37\nKirjoitti: nm - 12.03.21 - klo:15.18\nKirjoitti: Snufkin - 12.03.21 - klo:15.38\nKirjoitti: nm - 12.03.21 - klo:16.30\nKirjoitti: Snufkin - 12.03.21 - klo:17.24\nKirjoitti: qwertyy - 12.03.21 - klo:18.26\nKirjoitti: nm - 12.03.21 - klo:18.28\nJos skripti käyttää jonkin tietyn komentotulkin, kuten Bashin tai Zsh:n syntaksia ja ominaisuuksia, sen voi nimetä vastaavasti päätteellä .bash tai .zsh, mutta tämä ei ole niin tarkkaa. Olennaista on oikean komentotulkin asettaminen shebang-rivillä (https://en.wikipedia.org/wiki/Shebang_(Unix)).\nKirjoitti: kaulahuivi - 12.03.21 - klo:22.41\nKirjoitti: juyli - 12.03.21 - klo:23.36\nNykyisin siis vain tuntuu, ettei käyttöjärjestelmien perusteisiin vaivauduta tutustumaan :(\nKirjoitti: Snufkin - 13.03.21 - klo:11.46\nKirjoitti: kamara - 13.03.21 - klo:14.41\nKirjoitti: Snufkin - 13.03.21 - klo:14.47\nKirjoitti: nm - 13.03.21 - klo:15.20\nKirjoitti: kamara - 13.03.21 - klo:15.25\nKirjoitti: Snufkin - 13.03.21 - klo:17.00\nKirjoitti: Hajakenttä - 14.03.21 - klo:15.55\nTuanoinnii... herää kysymys – miksi noin vaikeasti? Kuitenkin on tehtävänä vain kansioiden kopiointi paikasta toiseen. Ei sen pitäisi olla näin vaikeata. Tuokin KBackup menettää graafisen käyttöliittymän edut heti kun profiili on tehty, koska päätekomento on sille kätevin. Siksi otin minäkin oppikirjan kauniiseen käteen. Oma skriptin saaminen toimimaan olisi hauska juttu näin harrastelijalle. Saa nähdä, vaikka saisin sen ajastuksenkin toimimaan. Jo ensimmäisiltä sivuilta opin taas jotain uutta... :)\nKirjoitti: Snufkin - 14.03.21 - klo:16.51\nItselläni on niin vahva epäusko tietotekniikkaan, etten oikein luota systeemiin ennen kuin näen, että tiedosto on a)oikealla levyllä b)luettavissa jollain toisella tietokoneella. Bonuksena se, että ymmärtää, mitä ohjelma tekee, tuo paljon mielenrauhaa. Siksi tämä skriptisähellys. :D\nKirjoitti: igor_2 - 14.03.21 - klo:19.06\nKirjoitti: jekku - 14.03.21 - klo:20.48\nJa joku mainitsi "skriptisähellyksen". Se on oman kokemukseni mukaan kuitenkin toimiva ja ymmärrettävä tapa :)\nEli lienen maininnutkin että rsync:in metkut kannattaa harjoitella ja opetella :)\nKirjoitti: Snufkin - 14.03.21 - klo:22.08\nKirjoitti: igor_2 - 15.03.21 - klo:07.41\nKirjoitti: Snufkin - 15.03.21 - klo:12.05\nKirjoitti: nm - 15.03.21 - klo:15.43\nLastentarhatyyli johtunee pitkälti siitä, että opas on käännetty suoraan englanninkielisestä alkuperäistekstistä. :)\nKirjoitti: Hajakenttä - 18.03.21 - klo:20.04\nKirjoitti: nm - 18.03.21 - klo:22.25\nKirjoitti: Hajakenttä - 19.03.21 - klo:20.27\nKirjoitti: Tomin - 19.03.21 - klo:21.14\nKirjoitti: nm - 19.03.21 - klo:23.18\nKirjoitti: Hajakenttä - 20.03.21 - klo:12.52\nKirjoitti: nm - 20.03.21 - klo:14.57\nKirjoitti: Postimies - 21.03.21 - klo:12.33\nKirjoitti: qwertyy - 21.03.21 - klo:14.49\nKirjoitti: Hajakenttä - 19.05.21 - klo:16.31


Hupsu ja tosi höpsö | Kissablogi: toukokuuta 2014\nJoskus Nuppu ei voi ymmärtää veljeään sitten alkuunkaan. Juju on tunnetusti kapinallinen nuorimies, ja mikäs sen trendikkäämpää, mutta viime aikoina poitsusta on tullut hivenen liiankin katu-uskottava. Se pössyttelee itsensä tilaan, jossa se heittää kuperkeikkaa kuin pieni, karvainen permantovoimistelija. Koska Jujun yhteydet ulkomaailmaan ovat erittäin rajatut, se ei voi diilata itselleen mitä tahansa virvokkeita. Niinpä se tyytyy täysin laillisesti huumaavaan tuotteeseen: kissanminttuun.\nJuju haaveilee kesästä Amsterdamin jokilaivaoilla.\nMistä Juju sitten saa tällaiset pään nolosti sekoittavat tuotteet? Voisi luulla, että se olisi moukunut tai viittonut tilauksensa jollekin ikkunan takana hiipivälle sliipatulle kujakatille, mutta ei. Totuus on niinkin karmiva, että oma "iskä" tuo kauppareissuiltaan tällaisia kyseenalaisia leluja. Uusimmassa hupsutuksessa yhdistyvät Jujun kaksi suurinta intohimoa: paperikassit ja kissanminttu. Siinä missä ennen muinoin muotia oli "wash & go", tilalle on tullut "scratch & sniff", eli sangaton paperikassi, josta eritty raapiessa kissanminttua. Nuppu ei kestä katsoa, kuinka antaumuksella Juju ruskeassa pussukassa rapistelee. Yksi asia on varma: Nupusta ei tule ikinä Kassi-Almaa, sillä Kassi-Almat eivät pääse Voguen kanteen.\nNupun tulevaisuus näyttää näin kirkkaalta,\neikä menestykseen tarvita kissanminttukokeiluita.\nKassi-Elmo Juju sen sijaan esittelee mielellään\nuuden pössytuoteensa, Supercat-luolat.\nLuolaan on pakko päästä, oli se sitten maassa tai puussa.\nMutta hetkinen? Mitenkäs tämä katti puuhun lennähti? Kassi-Elmo taisi tehdä Dumbot.\nMitä pidempään Juju puussa kökkii, sitä enemmän sitä hymyilyttää.\nMitä kauemmin tämä meno jatkuu, sitä pikemmin nähdään tällainen ilmoitus...\nLähettänyt Sandra klo 20.10 4 kommenttia:\nTunnisteet: Amsterdam, diilaus, Hollanti, Juju, Kassi-Elmo, kissablogi, kissanminttu, kuperkeikka, luolat, Nuppu, permantovoimistelija, ragdoll, vogue\nTänään oli juuri sellainen kesäpäivä kuin sääkin antaa ymmärtää: vastatuulta, tihkusadetta ja kylmää kyytiä joka käänteessä. Se ei vielä maailmaa kaada, että superkiireisenä työpäivänä lounas on louskaistava viidessä minuutissa ja kymmenet hoputtavat sähköpostit saavat tunnollisen pikku puurtajan miltei hyperventiloimaan. Senkin vielä kestää, että kaikki tavarat kimpoavat käsistä ja liikennevalot vaihtuvat sarjatulituksella punaisiksi. Vähän enemmän sen sijaan kirpaisee esimerkiksi lompakon unohtuminen kotiin juuri sinä päivänä, kun täytyy käydä ostamassa kissoille ruokaa tulevan pyhäpäivän varalta. Pulman pystyi onneksi ratkaisemaan lainarahalla, vaikka bonuksia ei kertynytkään. Aavistuksen verran tuskastuttaa myös jäinen vesitihuutus silloin, kun on teeman mukaisesti unohtanut sateenvarjon töihin.\nKurjinta tässä keskiviikossa kuitenkin on se, että Nuppu-paran tassuun on palannut se tuttu punoitus, jonka kanssa olemme kamppailleet niin monesti ennenkin. Luulin pulman ratkenneen tammikuussa, kun antibioottikuuri paransi tassun eikä vaiva enää uusinut uuden, hyväksi havaitun ruokavalion myötä. Neljä kuukautta saimme riemuita Nupun siloisista, vaaleanpinkeistä söpöstelyanturoista, mutta nyt on taas pilvi madellut ilkeänä möykkynä päämme päälle.\nTässä sitä taas ollaan, lähtöruudussa. Onneksi läheisestä eläinkaupasta löytyi nätti, uusi tötsä.\nSamanlainen kuin poikaystävän suloisella pikkuveljellä, Cocolla. Se lohdutti Nuppua kummasti.\nEn ole mikään kokenut kissaekspertti, joten jos jollakulla lukijoistamme olisi jokin ehdotus, mistä Nuppusen tassuvaiva saattaisi johtua, olisin erittäin kiitollinen jokaisesta villistäkin vinkistä. Tässä hieman tietoa, mikä neitosta siis vaivaa:\nOikean etujalan tassun varpaanväleissä on pilkullista punoitusta, joka leviää noin varpaiden puoleenväliin. Kaksi eläinlääkäriä ja kasvattaja ovat sitä mieltä, ettei kyse ole allergiasta, koska muita oireita ei ole. Fuciderm Vet -voide auttoi tassuun hetkellisesti, mutta kuurin jälkeen punoitus tuli takaisin. Vasta antibiootti karkotti pöpön näin pitkäksi aikaa. En itsekään enää usko allergiaan, koska Nupun nykyinen, täysin viljaton ruokavalio on toiminut hyvin neljä kuukautta, eikä sitä ole muutettu missään vaiheessa. En myöskään jaksa uskoa, että Nuppu nuolisi tassua stressin takia, koska tyytyväisempää ja hyväntuulisempaa kissaa en ole koskaan nähnyt. Ulkona emme käy, eikä mikrohiekankaan pitäisi olla allergisoivaa. Olemme toki menossa jälleen kerran eläinlääkäriin, elleivät kotikonstit (= laimennetulla Betadinella huuhtelu + Bacipact + kauluri) toimi, mutta pahoin pelkään, että lääkärikin on taas ymmällään. Haluaisin oireen hoitamisen (yleensä antibiootilla) sijaan päästä perille, mistä vaiva johtuu. Muutenhan tästä tulee ikuinen noidankehä. Niin ihanaa kuin kissan omistaminen onkin, sairastelu vetää mielen matalaksi. Toivottavasti saisimme tällä kertaa selvyyden, mikä oikein on vialla, ja tassun kuntoon lopullisesti. Ehkä sitten höpsöydymme taas hupsuttamaankin!\nMurhemonsteri sai puputettavaa suun täydeltä. Ne taitavat kuitenkin\nolla minun huoliani, sillä potilas itse vaikuttaa varsin riemukkaalta.\nKolme iloista sisarusta.\nÄlykkö-Juju alkoi heti funtsia, miten\nsatelliitin voisi lähettää takaisin kiertoradalleen.\nNuppu on jo konkari tassuntervehdytysoperaatioissa.\nToivotaan, että puhdistettu tassu kuivuu ja paranee pian.\nLähettänyt Sandra klo 19.36 8 kommenttia:\nTunnisteet: antibiootti, epäonni, Juju, kissablogi, Nuppu, ragdoll, tassu, tulehdus, tötterö\nNupun ja Jujun suosikkikoira, amerikanbulldoggi Nero, on esittänyt niille jännittävän haasteen. Vastattavana olisi nyt viisi kiperää kysymystä ja kehotuksena innostaa mukaan uusia karvakuonoja. Säännöt tuntuvat melko lailla selviltä. Kas tällaiset ne ovat:\n1. Vastata saamiisi kysymyksiin.\n2. Keksiä viisi uutta kysymystä.\nVaikka yleensä kirjoittelen omavaltaisesti Nupun ja Jujun puolesta, tällä kertaa ne saavat tulla luvan kanssa itse näppistä lätkyttämään. Toivottavasti kyynärpäämeininki jätetään ruokakupille, eikä kenenkään tassu mäjähdä virransammutusnäppäimelle niin kuin yleensä...\nNyt niitä kyssäreitä tulemaan!\n1) Mieluisin tv-ohjelma?\nNuppu: Parasta seurattavaa on Netflixin The Happy Cat" -leffan traileri. Sitä katson pää kallellani, ja saattaapa suustani kirvota muutama "mmmmih" ruudulla pomppiville pikkulinnuille ja hiirulaisille.\nJuju: Kun muut katsovat televisiota, minä kiipeilen sen takana. Kun muut laittavat leffatykin laulamaan, minä istun jo sen päällä (mutta vain hetken, sillä "iskälle" tulee jostain syystä kiire saada minut syliinsä). Toisinaan olen sentään mukana katseluelämyksessä: loikoilen ihmisemon päällä, ja silmieni edessä vilkkuu suloisia unikuvia.\n2) Miksi kissat syö eri nappuloita kun koirat?\nNuppu: Nappuloita...? Eli papanoita... eli raksuja? Missä on raksuja? MÖRRRRIUH! Syövätkö koiratkin raksuja, ja miksei kukaan anna niitä minulle? Koiran raksuja tähän kuppiin, kiitos!\nJuju: Luulenpa, että Neron nappulat saisivat häntäni vispaamaan niin kovaa, että se voisi vaikka irrota. Jos Nero taas söisi minun raksujani (joita saan välillä niin sanotusti tiskin alta), hän saattaisi haukkumisen sijaan alkaa mouruta, kirnuttaa tai (jos oikein pahasti kävisi) mihhata.\nTiedän kyllä, missä niitä on.\nEikä auta,vaikka tassua antaisin.\nNuppu: Mummin käsivoide tuoksui hempeiltä kesäkukkasilta. Tuoksuin itsekin yhtä namilta, kun hän innostui minua silittelemään. Ei sillä, etten muuten tuoksuisi hyvältä, sillä nuuskun kuulemma luonnostani ihanalta ympäri vuoden. Quattro stagioni siis.\nJuju: Taisin haistaa kaikkien aikojen ihanimman parfyymin juuri hetki sitten, kun emo saapui kotiin musta samettipotta päässään. Jalassaan sillä oli kireät joustohousut ja jaloissaan mustat, varrelliset kumitohvelit täynnä eksoottisia tuoksuja. Hansikkaat vihikuonotin sentti sentiltä, ja kutittelinpa viiksilläni myös emon pölyn peittämiä käsivarsia ja auringon suolaamaa nenää. Luulen, että tuoksu, josta kiinnostuin, on itse asiassa eau de islanninhevonen.\nMmmm, apilankukkia, heinänkorsia, sahanpuruja...\nVivahteita pörröisestä karvasta ja tuulen tuivertamista jouhista...\nHäivähdys töltistä hiekkatiellä ja kiitolaukasta voikukkapellossa!\n4) Jos et olisi kissa niin mikä eläin olisit ja perustelut?\nNuppu: Olisin melko varmasti luppakorvakani. Porkkanoista tai salaatista en ole kiinnostunut, mutta olen yhtä pehmoinen ja hupsu pupeltaja kuin monet jänislajikkeen edustajat. Onpa minua verrattu myös pikkuruiseen teddynalleen, koska olen yhtä pörröinen lyllertäjä ja herttainen talviunikaveri.\nJuju: Olisin varmaankin koira, tarkemmin sanottuna bordercollie. Mama on arvellut, että olen jo nyt puoliksi sellainen, sillä selvitän pujotteluradat, tunnelit ja korkeatkin esteet leikiten. Saattaisin olla myös villi ja vapaa mustangi tai savannilla lönköttävä leijona.\nPupu mikä pupu.\nJuju: MAMAAA, UU-UU-UU! <3 Vaikka joskus voisi luulla, että ihmisissä olisin erityisen ihastunut heidän kykyynsä avata peukalon avulla kanaherkkupussi, tämä piirre on vasta toisella sijalla. Paras ominaisuus on ehdottomasti seuranpito. He keksivät hauskoja temppuja, saavat strutsihiiren liikkumaan ja jopa lentämään, harjaavat, silittävät, ottavat syliin, pussailevat ja höpöttelevät hassuja. Ihmisten jalat ovat ominaisuus, josta pidän erittäin paljon. Niiden päälle on hyvä käpertyä nukkumaan, ja niitä on myös mukava nakertaa. Erityisesti pohkeista ja varpaista.\nNuppu: Kaikki kolme ominaisuutta liittyvät palvelualttiuteen ja kykyyn ymmärtää hienovaraisia vinkkejä. Sananen vain, ja he tottelevat, oli kyse sitten ruoan antamisesta, peiton alle päästämisestä tai masurapsutuksista. Niitä raksuja vain ei jostain syystä tipu. Siitä pieni miinus.\nMama tietää, miten kuuluu rapsuttaa.\nKoska kone on vielä ehjänä ja tiedostot tallessa, kirjaan seuraavaksi ylös Nupun ja Jujun kysymykset. Me olemme suurelle yleisölle harmillisen tuntemattomia (lukupiirimme on pieni mutta sitäkin arvokkaampi!), ja moni tutuistamme onkin jo haastettu mukaan. Vienosti naukaisten ehdotamme kuitenkin, että jos suinkin ehditte ja haluatte, niin meistä olisi mukava kuulla, kuinka Marraskuun muruset, Karvakorvien valtakunta, Kissaklaani, My Ragdolls ja Small Paws Big Results vastaisivat. Kuka tahansa muukin saa osallistua haasteeseen, jos siltä tuntuu – me lukisimme vastauksia innosta huristen.\n(HUOM! Nuppu haluaisi lisätä kuudennen kysymyksen Rufukselle: Kuinkahan paljon kyseinen herra tykkää Nupusta asteikolla yhdestä kymppiin + minkä takia?) :o)\nEntäs jos vastaus on 4,5?! Tykkää, ei tykkää, tykkää...?\nLähettänyt Sandra klo 21.36 6 kommenttia:\nTunnisteet: ensipupu, haaste, Happy Cat, hevoset, Juju, kissablogi, koirat, kypärä, kysymyksiä, leijona, mammanpoika, Nero, Nuppu, ragdoll, raksut, televisio, vastauksia\nLähettänyt Sandra klo 22.02 6 kommenttia:\nLähettänyt Sandra klo 21.16 6 kommenttia:


Kohtaaminen metsän siimeksessä – Torpan Tyttö\nEläimet Metsä Torppa\nTasan vuosi sitten kohdattiin ensimmäistä kertaa tämän pikku tyypin kanssa. Aika valloittava tapaus!\nOlin kuvaamassa metsässä isäni vanhaa autoa, zoomailin sisään enkä huomannut, että hattuhyllyllä on jotain muutakin kuin kangasmytty. Kunnes se liikahti.\nNiin taisin liikahtaa minäkin – koska luonnollisesti ensi reaktio on että nyt siellä on hiiri, ja hiiren nähdessään täytyy aina horjahtaa vaistomaisesti vähän taaksepäin. Mutta kun alkujärkytyksestä toivuttiin, jäimme katselemaan toisiamme pitkäksi aikaa. Enkä arvannutkaan, että hänen koko perheensä tulisi asumaan kanssani torpalla koko kesän…


Kilparalli Onetangin hiekkarannalla | S/Y Nanea's Weblog\nKilparalli Onetangin hiekkarannalla\nOnetangin hiekkarannalla, Waihekella on jo sata vuotta sitten järjestetty leikkimielinen rantaralli, jossa kulkupelit ovat vaihdelleet vuosien saatossa. Aluperäinen kisa käytiin tietysti hevosilla, mutta nykyisin menopelien lisäännyttyä lajivalikoima on tullut myös runsaammaksi. Tänä vuonna kisaan osallistui hevosten lisäksi traktorit ja ns. Sealegs-kumiveneet, jotka kulkevat sekä maalla, että merellä.\nRanskalainen ystäväperheemme Snorre, Caroline, Milan (4), ja Joalina (1) Wangareista olivat meillä kyläilemässä ja päätimme tutustua heidän kanssaan tähän perinteikkääseen ja suosittuun tapahtumaan. Rallien lisäksi rannalla oli kaikenlaista muuta tapahtumaa hiekkalinnan rakennuskisasta köydenvetoon. Ja tietysti ideana oli, etta kaikesta sai lyödä vetoa. Aikoinaan vuosisadan alussa kisat kiellettiin, koska viranomaiset olivat huolissaan siitä, että kansa tuhlaa kaikki rahansa vedonlyöntiin. Asenteiden muututtua 80-luvulla paikallinen pubinpitäjä sai kisat elvytettyä ja tapahtumasta on tullut hyvin suosittu perhetapahtuma.\nOtson silmät loistivat, kun ensimmäisenä lajina oli traktorien rallikisa. Tätä lajia voisi suositella sinne meille Suomusjärvellekin.\nElmo, Milan, Otso, Oona ja Jussi tarkkana katsomossa.\nSeuraava laji oli tyttöjen suosikki, eli hevoskisat. Osallistujien, niin hevosten kuin ratsastajienkin ikä ja koko vaihtelivat. Nuorten sarjassa voittaja löytyi yllättäen pienimmästä päästä. Verkkaisempaa menoa löytyi pienten ponien ravikisasta.\nJa lopuksi aikuisten menoa.\nJa sen jälkeen täytyy tietysti vielä päästä itse kokeilemaan hevosilla kirmailua.\nElmo ja Oona -ponit laukkaa.\n« Visitors from Australia\nKovaa menoa ja pesuaaltoja America’s Cup veneessä »


Tiimi - Beauty Center Lappeenranta\nOlen valmistunut Imatran ammattikoulusta ja toiminut parturi-kampaajana vuodesta1996.\nYrittäjänä keväästä 2006 lähtien.\nOlen valmistunut kosmetologiksi vuonna 2007 ja aloittanut yrittäjänä vuonna 2012. Edustan ihonhoidossa suomalaista Anumati Naturals-luomukosmetiikkasarjaa.\nSky-Cidesco-kosmetologi, maskeeraaja, kynsimuotoilija\nValmistuin 1990. Opiskelin myös parturi-kampaajaksi 1996. Tehnyt rakennekynsiä jo vuodesta 2000. Yrittäjänä vuodesta 2001. \nValmistuin parturi-kampaajaksi Imatralta 1996, sitten kosmetologiksi 1998 ja kosmetologin töitä olen tehnyt siitä asti. Olen sertifioitu Extreme Lashes ripsimuotoilija.Edustan suomalaista Ekopharma Helsinki-ihonhoitosarjaa.\nOman toiminimen olen ottanut 1.3.2009.\nValmistuin 2010. Opiskelin Punkaharjulla Itä-Suomen kansanopistossa koulutetuksi hierojaksi. Koulutukseen kuului myös erikoishierontoja. Aloitin yrittäjänä vuoden 2016 alusta.\nOlen valmistunut maskeeraajaksi vuonna 1999 ja kampaajaksi vuonna 2006. Liiketyön lisäksi työskentelen Kouvolan teatterilla osa-aikaisena kampaaja-maskeeraajana. Yrittäjänä ja freelancerina alalla vuodesta 1999 lähtien.\nUMG-aromaterapian parissa vuodesta 2001. Kosmetologiksi valmistuin 2016. Spa-hoitoloissa tehnyt töitä 2006 alkaen. Yrittäjänä vuodesta 2001. Edustan Aromatica-aromasarjaa,sekä BTB13-suomalaista innovatiivista ihonhoitosarjaa.\nCCAAM sertifioitu täyteainehoitaja\nHammashoitajaksi valmistuin 2008 ja sairaanhoitajaksi 2012.\nTäyteainehoitoja teen päivätyöni ohella. Käyttämäni täyteaineet ovat Restylane ja Teosyal.


Liettua julisti hätätilan kuivuuden vuoksi, vetoaa naapuriinsa Valko-Venäjään - Keskisuomalainen\nUlkomaat 03.07.2019 17:57\nLiettua julisti hätätilan kuivuuden vuoksi, vetoaa naapuriinsa Valko-Venäjään\nHätätilan julistaminen antaa Liettuan hallitukselle mahdollisuuden korvata viljelijöille osan näiden menetyksistä. Kuvassa kuivaa peltoa Vantaalla. LEHTIKUVA / MARKKU ULANDER\nLiettua julisti keskiviikkona maahan hätätilan vakavan kuivuuden vuoksi. Kuivuuden pelätään tuhoavan jopa puolet maan tämän vuoden sadosta. Sen lisäksi kuivuus on laskenut jokien vedenpintoja, mikä uhkaa kalakantoja ja haittaa tavarakuljetuksia vesiteitse.\nVirallinen hätätilan julistaminen antaa Liettuan hallitukselle mahdollisuuden korvata viljelijöille osan näiden menetyksistä, minkä lisäksi viljelijät voivat välttää EU:n rangaistukset tuotantotavoitteiden täyttämättömyydestä.\nLiettuan ympäristöministeri Kestutis Mazeika vetosi naapurimaa Valko-Venäjään, jotta se lisäisi Liettuaan laskevan Neris-joen juoksutusta.\nViime kuu oli Liettuan mittaushistorian kuumin kesäkuu. Korkeimmillaan lämpötila nousi maassa lähes 36 asteeseen.


Villa H: ISOMMAN TYTÖN HUONE\nMeillä asuu jo sen verran iso tyttö, että päivitettiin hieman lastenhuonetta isomman tytön huoneeksi. Pinnasängystä sai kasvatettua leikki-ikäiselle sopivan sängyn, ottamalla molemmat laidat pois ja pidentämällä pohjaa. Sänkypaketin mukana tuli jo alun perin patjan jatkopala. Niin ihana kun tuo kaunis Sebra Interiorin sänky menee vielä monta vuotta.\nOtin huoneesta verhot kokonaan pois sillä harmaat verhot hieman pimensi huonetta ja tilalle hommasin verhokatoksen, jotta sängystä tulee pesämäisempi. Lisäksi tilasin vielä uuden julisteen kehyksiin, enemmän pehmeää ja lämmintä sävyä.\nHieman siirtämällä kalusteita, uudella taululla ja verhokatoksella sai jo paljon muutosta lastenhuoneeseen. Työpöydällä on päivittäin menossa lego- ja pupuvauvaleikit. Pöydän ääreen toin jonkin aikaa sitten valkoisen tuolin varastosta ja nyt siinä on Aa:n kiva istua ja leikkiä.\nTunnisteet: kodin sisustus, lasten sisustus, lastenhuone, lastenhuoneen sisustus, Olli Ella, Sebra Interior, sisustus, tolix tuoli


minulla on 13 vuotta täyttänyt poika, jonka olen huomannut pukevan yöksi päälleen minun rintaliivini ja toppini. Lapsi on aina ollut hiljainen, hieman arka, eikä lainkaan kiinnostunut puhumaan minulle mistään seksuaalisuuteensa liittyvistä asioista\nOlen yhtäaikaa hämmentynyt, huolestunut ja myös kieltämättä hieman huvittunut. Mitä mieltä olette pitäisikö minun ohjata häntä jonnekin keskustelemaan vai antaa olla vielä ihan rauhassa omiin tuntemuksiinsa syventyen?\nOlet huomannut 13-vuotiaan poikasi pukevan päälleen yöksi rintaliiviisi ja toppisi. Olet miettinyt miten suhtautua ja reagoida. Arvostan todella paljon sitä, että haluat pohtia asiaa niin että voisit toimia riittävän hienotunteisesti, poikasi hyvinvointia ajatellen.\nMehän emme voi tietää mitä poikasi iltaisin tekemä pukeutumisrituaali merkitsee. Arvelen kuitenkin, että hänelle se on todella herkkä asia ja siihen on syytä suhtautua poikaasi ja hänen tarpeitaan arvostavasti. Sille, miksi hän toimii näin voi löytyä monta tarvetta. Hän voi hakea sillä turvallisuutta tai seksuaalista mielihyvää, se voi rauhoittaa häntä tai virittää häntä. Se että kyse on sinun rintaliivistäsi ja topistasi saattaa olla merkittävä osa rituaalia. Saako hän niiden kautta ylläpidettyä tunnekontaktia sinuun? Kokeeko hän turvattomuutta nykyisessä elämäntilanteessa ja tarvitseeko hän ”turvallista riepua” lohdutuksekseen? Yksi mahdollisuus on myös se, että hän saa naisten asusteisiin pukeutumalla kontaktia itsessään olevaan naiselliseen puoleensa tai omaan seksuaaliseen mielihyväänsä.\nOletan että poikasi saattaisi kokea asian paljastumisen hyvin pelottavana ja häpeällisenä. Häpeän tuottamista tulisi välttää, jos suinkin mahdollista. Tämä öinen pukeutuminen voi olla ohimenevä turvallisuushakuinen ilmiö, jolloin se palvelee siirtymävaiheen rituaalina, kun poikasi siirtyy lapsuudesta nuoruuteen. Silloin voisi olla parasta, että se jätetään hänen yksityisasiakseen, arvostaen hänen integriteettiään. Jos taas rituaali taas liittyy siihen, että hän sen kautta saa kontaktin omaan naiselliseen puoleensa tai asusteista on muodostunut seksuaalinen fetissi, niin silloinkin kannattaa toimia mahdollisimman hienotunteisesti.\nMoni transvestiitti (joka tunnistaa itsessään sekä miestä että naista) ja miehestä naiseksi transsukupuolinen (joka kokee että on nainen eikä mies) on huomannut jossain vaiheessa lapsuuttaan, että pukeutuminen äidin asusteisiin on hyvin vahva kokemus, jota on aluksi vaikea itse selittää, se vaan vetää puoleensa. Siitä muodostuu pojalle salainen rituaali, jonka hän haluaakin pitää salassa, koska sitä on vaikea toisille selittää. Moni lähtee sitten hakemaan tietoa ilmiöstä. Nykyisin tiedon haku on internetin kautta helpottunut, valitettavasti edelleen hakutuloksesta voi löytyä epäasiallista tietoa mutta esimerkiksi Wikipediassa tiedot ovat asianmukaisia, samoin kuin Transtukipisteen sivuilla. Olisikin hyvä, että pojallasi olisi saatavilla monipuolisti tietoa sekä seksuaalisuuden että sukupuolen moninaisuudesta. Sinuiksi palvelu on tuottanut opaskirjasen Sinuiksi tuleminen – opas turvalliseen ulostuloon. Siinä on mukana seksuaaliseen suuntautumiseen, seksuaalisiin mieltymyksiin ja sukupuolen moninaisuuteen liittyvä sanasto. Oppaan voi ladata osoitteesta: http://static.sinuiksi.fi/files/Sinuiksi_tuleminen-ulostulo-opas-2016.pdf.\nYksi monista vaihtoehdoista on se, että kyseessä olisi seksualisoitunut fetissi. Siinäkin tapauksessa hienotunteisuus on parasta. Tällainen fetissi voi myöhemmin elää osana seksuaalisuutta sen mausteena. Jos kyse on seksualisoituneesta fetissistä niin se, että asia nyt otettaisiin näkyvästi ja häpeää tuottavasti esille voisi itse asiassa aiheuttaa sen, että ko. fetissi rupeaa hallitsemaan hänen seksuaalisuuttaan häpeää ylläpitäen. Tässäkin tapauksessa, se että hän löytää asiasta asiallista tietoa seksuaalisista mieltymyksistä, auttaa häntä eteenpäin.\nOn hyvin tavallista, että 13-vuotiaan pojan on vaikea keskustella seksuaalisuudesta äitinsä kanssa, varsinkin jos hän on öisin käyttänyt tämän rintaliivejä. Kerrot että poikasi on hieman arka ja hiljainen. Voisi olla hyvä, jos hän pääsisi keskustelemaan nuoruuteen ja seksuaalisuuteen liittyvistä asioista turvallisen ja seksuaalikasvatukseen hyvin perehtyneen miehen kanssa. Tällainen on mahdollista esimerkiksi Poikien talossa (ks. www.poikientalo.fi ja www.poikientalo-oulu.fi) joka on suunnattu nimenomaan hieman aremmille pojille. Siellä on monenlaista turvallista toimintaa ja siellä on myös saatavilla laadukasta seksuaalineuvontaa. Jos Helsingissä ja Oulussa toimivat Poikien talot ovat liian kaukana, niin yksi väylä on e-talo.fi jossa on mahdollisuus keskustella asioista chatin välityksellä.\nKun seuraavan kerran yrität avata keskustelua seksuaalisuuteen liittyen, niin voitkin todeta, että äidin kanssa näistä asioista on monille muillekin pojille tosi vaikeaa. Sitten voit kertoa yllä mainituista paikoista, jotka ovat ainakin sinun mielestäsi tosi OK paikkoja ja joissa voi jutella kaikesta mikä nuoria kiinnostaa. Voit laittaa esim. lapulle yllä mainitut osoitteet. Näin tuet poikaasi löytämään sellaisia turvallisia kontakteja, joita hän voi hyödyntää omassa kasvussaan.


ÄOL:n kannanotto lukion kehittämisestä - Äidinkielen opettajain liitto\nÄOL:n kannanotto lukion kehittämisestä\nÄidinkielen opettajain liiton näkemyksiä lukion kehittämisestä\nÄidinkielen opettajain liitto (ÄOL) pitää lukion pedagogista kehittämistä tärkeänä ja tervetulleena. Tiukoista oppiainerajoista tulee siirtyä yhä enemmän oppiaineiden välisen yhteistyön suuntaan. Vuorovaikutuksen ja viestinnän harjoittelua tulee myös vahvistaa, sillä näiden taitojen merkitys korostuu vahvasti nyky-yhteiskunnassa. ÄOL esittää, että puheviestinnän päättökokeen asema turvataan lukiolaissa, jotta sen suorittaminen lisääntyisi ja samalla puheviestinnän taitojen harjoittelu lukion aikana.\nÄidinkielen ja kirjallisuuden asema lukio-opiskelussa on erittäin keskeinen, ja sellaisena se tulee säilyttää, koska hyviä luku- ja kirjoitustaitoja tarvitaan kaikessa opiskelussa. Nykyisin näiden taitojen hallitseminen ei kuitenkaan ole itsestään selvää, kuten viimeaikaiset tutkimuksetkin osoittavat. Peruskoulun päättövaiheen tulokset ovat eriytyneet vahvasti niin paikallisesti, koulujen kuin sukupuoltenkin välillä. Näiden keskeisten taitojen puute on kuitenkin yksi syrjäytymisen ja yhteiskunnallisen epätasa-arvoisuuden syy.\nTulevaisuuden työelämätaitoihin ja oppimisen tulevaisuuden taitoihin liitetään usein vuorovaikutustaidot sekä monipuolinen lukutaito (tieteellinen ja kriittinen lukeminen). Jo nykyaikana medialukutaito ja mediataidot ovat olennaisia opiskelijoiden arjessa, jatko-opinnoissa ja työelämässä. Nämä taidot ovat äidinkielen ja kirjallisuuden oppiaineen ydinalueita. Monitieteisen oppiaineemme sisällöt ovat siis viime aikoina vain laajentuneet. Nykyinen äidinkielen ja kirjallisuuden kurssimäärä onkin hyvin niukka suhteessa opetussuunnitelman ja tulevaisuudessa tarvittavien taitojen tavoitteisiin; sisältöjä ehditään käsitellä vain pinnallisesti. Pakollisten kurssien määrää pitäisikin lisätä.\nÄidinkielen kaksipäiväinen ylioppilaskoe on oppiaineen keskeisen merkityksen ja laajuuden takia vastaisuudessakin erittäin perusteltu. Koe mittaa paitsi luku- ja kirjoitustaitoa myös ajattelutaitoja: ongelmanratkaisukykyä, ajattelun kypsyyttä ja taitoja hallita laajoja asiakokonaisuuksia. On tärkeää, että kokeessa tulee vastaisuudessakin laatia pitkähkö, oma perusteltu pohdinta aineiston pohjalta. Juuri tällaisia kirjoittamisen ja ajattelun taitoja tarvitaan tulevaisuudessa yhä enemmän. Kokeen kaksipäiväisyyttä puoltaa myös äidinkielen ylioppilaskokeen suuri merkitys haettaessa jatko-opintoihin.\nÄidinkielen opettajain liitto kannattaa oppiaineen nimen muuttamista muotoon suomen kieli ja kirjallisuus. Tämä nimi kohtelisi eri oppimäärien mukaan opiskelevia tasa-arvoisesti.\nÄidinkielen opettajain liiton puolesta


Jazz Me: Hyvää toivoa koronan keskelle | Mikko Majander\nTAISIN NIMETÄ VUODEN 2018 jazzlevyksi kattauksen, joka oli koottu veteraanibasisti Dave Hollandin ja kumppaneiden vapaista improvisaatiosessioista. Ja Hollandille olisi hyvin voinut mennä myös viime vuoden kunnia ja kumarrus, jos olisin kuullut loppuvuodesta julkaistua levytystä Good Hope hiukan aikaisemmin.\nTai kollektiivinen suoritus se on tämäkin, Crosscurrents trio, jossa Hollandin kanssa musisoivat tasavertaisina tablamestari Zakir Hussain ja saksofonisti Chris Potter. Freen sijaan mennään kunkin kontribuoimien sävellysten pohjalta, mutta yhteispeli ja luova vuorovaikutus sujuu kuin ajatus tai vaisto, hiljainen nyökkäys oikeille poluille.\nHussainin ilmiömäinen työskentely sävyttää rytmisen kudoksen, joka basson kanssa kaveeraten pääsee vielä maukkaammin esiin kuin aikanaan Charles Lloydin sinänsä hienolla triolevyllä Sangam (ECM 2006). Tässä ei ole mitään kikkailua maailmanmusiikin aallonharjoilla, vaan idän herkut sulavat saumattomasti läntiseen jazzmodernismiin.\nPotter on ollut luottomies monessa laatukokoonpanossa, Dave Douglasin yhtyeistä Paul Motianin solistiksi, ja omatkin levynsä ovat keränneet kehuja. Mutta olenko koskaan kuullut hänen saksofoniaan näin ilmavana ja ilmaisuvoimaisena, surffaamassa vaivattomasti ristiin menevien virtausten päällä.\nSydänparkani sen sijaan oli saada rytmihäiriön kun huomasin, että tämä triohan esiintyi marraskuussa levynjulkistuskiertueellaan myös Tampereen yössä. Taas kerran muistutus siitä riskistä, mitä voikaan missata, jos ei hankkiudu Jazz Happeningiin paikan päälle.\nMainittakoon vielä, että Good Hopen on julkaissut brittiläinen Edition Records, jonka katalogista löytyy myös useita suomalaisjazzareita. Kuten Verneri Pohjola, jonka vasta ilmestynyt The Dead Don’t Dream on oma merkkitapauksensa sekin.\n← Verot valtion maksettavaksi – ja palkat myös\nGreat American Songbook →


Päiväunien salainen elämä: toukokuuta 2013\nLähettänyt vaarna klo 18:59 2 kommenttia:\nMinun piti tehdä viikonloppuna aivan muuta editointia, mutta kävinkin yllättäen M:n kimppuun. Quelle surprise!\nTein ensimmäisen editointirundin jo maaliskuussa, ennen kuin koneeni hajosi ja muutto ja Nano puskivat päälle. Tuolloin karsin pituudesta jo huikeat 25k. Tekstin tiivistäminen tuntui hyvältä, joten tyypillinen kill your darlings ahdistus ei päässyt päälle. Minulle jäi silloin oudon toiveikas olo.\nSeuraava steppini oli tekstin työstäminen Scrivenerissa. Se onkin loistava työkalu kässärin rakenteen tarkasteluun. Sain jaettua kässärin kohtauksiin ja tutkittua eri hahmojen tarinoita raakoina sanamäärinä. Poistin tässä vaiheessa hieman lisää kohtauksia ja tein uusia linjanvetoja. Scrivenerin projekti oli helppo koota taas doc.tiedostoksi, jota aloin työstää Wordissä eilen.\nM:n suunnittelu on tapahtunut vuosien varrella myös leikekirjan avulla;\nohessa minua inspiroineita tunnelmia\nLauseenvastikkeita ja anglismeja tekstissä on enemmän kuin muistin, mutta pääasiassa teksti on ihan siedettävää luettavaa. Alussa oli eniten työstämistä ja poistinkin ensimmäiset luvut aika huoletta kokonaan ja kirjoitin uutta materiaalia tilalle. Myös fantasiaeepokselle tyypilliset infodumpit saivat kyytiä. On helpompi lisätä tietoa tekstin sekaan myöhemmin kuin leikata monen paragrafin pituisia selityksiä talteen tulevan varalle.\nOlen luonnostellut listan tarinan ongelmakohdista, joita lähden jatkossa ruotimaan. Tein uuden kappalejaon ja poistin yhden hahmon tekstistä kokonaan. Pohdin myös muutaman muun poistamista, mutta taidan jättää heidät kässäriin vielä tässä versiossa. Tarinahan ei ole kirjoitettu loppuun. Se on oikeastaan vasta puolessa välissä, joten heidän tarpeellisuuttaan kokonaisuudelle on helpompi arvioida, kun tarinalla on loppu.\nPääsin eilen pikaeditoinnissani < 65 000 sanan. Leikkaaminen tuntui yhä järkevältä, joten kässäri on selvästi saanut tarpeeksi ilmaa hengittää editointien välillä. Minulle tuntuu sopivan tarinan vaiheittainen käsittely. En ole asettanut vielä mahdottomia tavoitteita, mutta mielelläni näkisin kässärin pituuden < 50 000 sanassa, kun tämä rundi on valmis.\nJuoni kuitenkin elää, eikä sitä saa korjattua vain leikkaamisella. Tapani mukaisesti alan luonnostella tarinan loppua vasta, kun tarina on puolessa välissä. Silloin kaikki hahmot on esitelty ja saan paremmin otteen heidän valinnoistaan. Tämä kirjoittamistapa tosin tarkoittaa sitä, että editoidessa on pakko virtaviivaistaa ja leikata enemmän.\nPuolen välin jälkeen olen pyrkinyt aina kirjoittamaan tarinan loppuun niin nopeasti kuin mahdollista, jotta tempon muutos näkyy sivuillakin. Kun tämän rundin editointi on valmis, siirryn lukukohtaisen kirjoitussuunnitelman kautta kirjoittamiseen.\nM:n muutaman vuoden takainen juoniluonnos ei muistuta enää nykyistä,\nmutta leikekirja toimi pitkään eräänlaisena pohjapiirroksena.\nEn usko, että editoiminen olisi näin kivutonta, ellen olisi lukenut paljon muiden kirjoittajien kässäreitä viime aikoina. Myös julkaistun materiaalin lukeminen on auttanut saamaan perspektiiviä siihen, millainen teksti on helppolukuista ja mukaansatempaavaa.\nLuulen, että M:llä on edessä vielä useita editointirundeja. Kun alkupään suurimmat mokat on korjattu, tarvitsee kässäri kirjoittaa loppuun, leikata kuntoon, kirjoittaa uutta sidostekstiä ja siirtyä sitten vielä kielen pariin. Nythän kieli on aika peruspaksua. Siihen on kuitenkin turha puuttua ennen kuin kokonaisuus on kunnossa.\nEhkä M olisi valmis koelukijoille syksyllä/loppuvuodesta? Katsotaan. ;)\nLähettänyt vaarna klo 21:05 13 kommenttia:\nTunnisteet: editointi, fantasian kirjoittaminen, projekti M\nLähettänyt vaarna klo 19:36 6 kommenttia:\nKirjoittajan erämää. Tunnette sen varmasti.\nBloggaaminen ei ole oikein napannut viime aikoina. Olen pitkälti jättänyt kässärit lojumaan sitten Nanon ja kirjoitellut spefinovellia tai ollut koelukijana. Novellin kirjoittaminen puolestaan on jo toistamiseen osoittautunut haasteeksi ja saanut ajattelemaan juuriani kirjoittajana.\nOttaen huomioon miten kauan olen kirjoittanut aktiivisesti, sitä kuvittelisi kirjoittamisen luonnostuvan paljon paremmin. Totuus on, ettei luonnistu. Viimeiset puoli vuotta ovat olleet hyvin erilaiset viime vuosiin verrattuna.\nAjatella, että vasta vuosi sitten kirjoitin 3-4k viikkotahtia ficcejä. Jep, romaanikässärin pituisia fan fiction tarinoita. Siihen päälle tein ehkä novelliin verrattavissa olevia standaloneja kuin vettä vain. Sain idean, tein suunnitelman, toteutin sen ja wham bam thank you ma'am!\nVuosien kokemus ja oman ilmaisun hiominen, uskollisia lukijoita, kirjoittajatovereita... ja kuitenkin tuntuu, että vaikka fan fiction opetti paljon, eivät opetukset ole suoraan siirrettävissä ns. oikeaan kirjoittamiseen. En pysty kirjoittamaan kässäreitä kuten kirjoitin ficcejä. Novellit eivät toimi kuten standalonet.\nVaadinko itseltäni enemmän? Kyseenalaistanko enemmän tekemisiäni? Vai onko pohjamateriaalin merkitys todellakin niin suuri? Nuo lainatut maailmat, joiden päälle sai rakentaa?\nKirjoittaminen nykyisellään tuntuu trial & error tyyppiseltä pelaamiselta. Siinä missä osasin ennen vailita oikean strategian miltei saman tien, täytyy nyt astua sudenkuoppiin kahta kauheammin. Tapa, jolla kirjoitan, luonnostelen, suunnittelen ja editoin ei oikeastaan ole muuttunut. Ja kuitenkin kirjoittaminen on hankalaa verrattuna entiseen.\nEhkä kahden lajityypin erot ovat selviä niille, jotka eivät ole toiseen koskaan sukeltaneet?\nPintapuolisestihan ficcaus on laiskaa; otetaan toisten maailma ja hahmot ja kirjoitetaan niistä. Mutta uudet tarinat vaativat sisäistä eheyttä siinä missä ficitkin. Toisinaan fandom ei edes ollut kuin ponnistuslauta, joka tarjosi hyvin vähän taustaa sivulla seisovalle hahmolle. Paljon oli rakennettava tyhjästä. Ja vaikka sisältö ladattiin muille luettavaksi kappale kerrallaan, täytyi ne editoida omien taitojensa (tai beta-lukijan) mukaisesti parhaan mahdolliseen kuntoon. Tämä siksi, että tarjolla olevasta ilmaisesta sisällöstä luettavaksi päätyivät hyvin kirjoitetut ja kommentoitaviksi todella hyvin kirjoitetut (suhteessa fandomin kokoon tietenkin ja muistetaan sekin, että 50 Shades on Twilight-fandomin syytä).\nLuulen kuitenkin, että olisin parempi kirjoittaja, jos en olisi tehnyt aivan toisenlaista kirjoittamista niin pitkään. Toisaalta olisinko yhtä rohkea kirjoittaja, jos en olisi lukenut ja kokeillut kaikkea sitä mihin yllytettiin? Olisinko yhtä avoin palautteelle? Olisiko minulla itseluottamusta samalla lailla? Olisiko kirjoittajan ääneni samanlainen?\nNuorempana en oikeastaan tuntenut muita kirjoittajia, saati sitten kyennyt etsimään foorumia kirjoituksilleni. Mutta fan fictionin yhteisöt ottivat sisäänsä kaikenlaisia kirjoittajia. Se maailma oli aivan erilaista kuin aiemmin tuntemani yksin puurtaminen. Siellä sai lukijoita, sai keskustella intohimoisesti kirjoittamisesta ja sen lieveilmiöistä. Vieraan kielen rajoitukset katosivat vuosien varrella ja aina oli uusi fandom, johon sukeltaa.\nLoppujen lopuksi fandom oli paras mahdollinen hautomo nuorelle kirjoittajalle kielimuurista huolimatta. Jossain vaiheessa sitä alkaa uskoa itseensä, kun riittävän moni lukija kehuu jotain oivallusta tai sanavalintaa. Mitä nyt naureskelen sille, ettei aivan ensimmäisiä kirjoitelmiani naurettu ulos foorumeilta. Onneksi modit olivat ymmärtäväisiä nuoria suomalaisia ja heidän kielitaitoaan kohtaan.\nLähettänyt vaarna klo 22:24 7 kommenttia:\nTunnisteet: fan fiction will rot your brain, fandom, kirjoittamisprosessi, woe is me\nOlen päivitellyt blogia hiukan verkkaisammin viime aikoina. Ei liene liioiteltua todeta, että kävin viime kuussa hyvin lähellä nanopsykoosia. Puolessa välissä kuukautta unohdin jopa molempien pankkikorttieni pin-koodit. Ajatukset pyörivät oikeasti niin pakkomielteisesti KK:n ympärillä. (>.<)\nNanosta toipumisen parasta lääkettä onkin ollut pelaaminen. Se pakottaa ajatukset kauas pois kirjoittamisesta ja arjesta. Minun nanomyrkkyni on ollut Dark Souls peli, jossa Nintendoajan masokistinen vaikeustaso aiheuttaa sen, että kuoleminen on jatkuvaa. Siinä ei jää aikaa pohtia hahmojeni sielunkiertoa tai juonen sudenkuoppia.\nMasokistinen pelinautinto muistuttaa kummasti kirjoittamista...\nPitkän peliviikon jälkeen olen palannut energisenä ja uuden idean kanssa messiin. Takavasemmalta ilmestyi horisonttiin epämääräinen kesäproggis, josta en vielä toistaiseksi kerro enempää. Sen verran kumminkin sanon, että puuhaan nyt aikataulun kanssa uutta spefinovellia.\nViikko sitten en saanut siihen ideanpoikastakaan, mutta pelaaminen antoi sopivasti luovuudelle lepoa ja sain torstaina kirjoitettua liki 3 000 sanaa. Uudesta ideasta on hyvä fiilis ja se pyörii nyt jo töissäkin mielessä. Tuntuu ihanalta kirjoittaa ilman pakkoa ja tehdä omannäköistä novellia!\nOlen kuitenkin havainnut nykyisessä projektissa paljon yhtäläisyyksiä aikaisempaan "tuotantoon". Siinä missä suunnittelin nuorempana suuria fantastisia maailmoja ja massiivisia historioita, olen vanhempana kääntynyt aina vain enemmän urbaanin fantasian puoleen. Tarinasta riippuen genremääritelmä on maaginen realismi, uuskumma tai reaalifantasia ja nämä genret tuntuvat olevan nousussa.\nAloinkin miettiä olenko nojautunut tähän suuntaan omaehtoisesti vai vaikutteiden kautta? En pahemmin lue suomalaista kirjallisuutta, mitä nyt pyörin blogimaailmassa ja lueskelen mm. ilmaisten nettilehtien spefinovelleja. Olenko kääntynyt tähän suuntaan siksi, että nykyilmapiirissä maagisia elementtejä sisältävä kirjallisuus on hyväksyttävämpää? Että sillä on enemmän julkaisumahdollisuuksia kuin perinteisellä fantasialla tai sci-fillä?\nMaagisuudesta on tullut arkista, sääntöjen mukaista.\nYliluonnollisuus on toki aina kiehtonut, mutta maailmani tuntuivat aiemmin laajemmilta ja mielikuvituksellisemmilta. Nyt sijoitan tarinoitani aina vain tavallisempiin maisemiin. Ideat arkistuvat. Onko se vain aikuistumista, että mielikuvitukselle tulee oma kattonsa?\nToisaalta uusi suunta tuntuu omalta. En usko ajautuneeni siihen ulkoisten vaikuttimien kautta. Ei kai kukaan usko nuorempana kirjoittavansa sellaista, mitä myöhemmin kirjoittaa? Ehkä täysfantasiaa on vain tullut yliannostus ja into sen pariin palaa vielä joskus?\nLähettänyt vaarna klo 21:06 2 kommenttia:\nTunnisteet: epämääräinen kesäproggis, flow, novelli, suunnitelmat, urbaani spefi\nLähettänyt vaarna klo 13:29 6 kommenttia:


Colorado Avalanche 2017–2018 | sivu 7 | Jatkoajan keskustelupalsta\nColorado Avalanche 2017–2018\nViestiketju osiossa 'NHL' , aloittajana ColCbj, 18.06.2017 klo 02.17.\n02.12.2017 klo 16.09\nAvalanche, Blue Jackets, Liverpool FC, Atletico\nErinäisten syiden vuoksi neljän pelin tauon jälkeen pääsin itsekin jälleen Avs-kiekon ääreen. Parhaat maalintekopaikat olivat melko vähissä ja ykköskenttä saamaton. Rantasella oli pari hyvää tonttia, mutta molemmat ohi. Harmittava tappio sinänsä, että molemmat maalit olivat enemmän tai vähemmän helppoja. Ensimmäinen oli Zadorovilta kunnon aivopieru. Noita ei vain saa tällä tasolla tapahtua. Tuo pitää nyt vain unohtaa ja jatkaa eteenpäin. Virheitä sattuu kaikille, mutta niistä pitää oppia. Kuten @avs sanoi, toisessa maalissa Varlamov pomputti, mutta Zadorov suti myös ohi kiekosta. Hänen olisi ilman muuta pitänyt rystyllä siivota kiekko pois, mutta eipä osunut kiekkoon.\nPitää myös olla samaa mieltä siitä, että muuten Zadorov näytti todella hyvältä. Jakoi muutamia hyviä pusuja ja oli hyökkäyspäässä hyvä. Pitää myös kehaista Bourqueta. Hyvää neloskentän työskentelyä pienellä vastuulla, Mieleen jäi ehdottomasti se kova taklaus Vataseen. Compherilta hyvää suorittamista, josta sai palkinnoksi maalinkin.\n"Win the right games"\nColCbj, 02.12.2017 klo 16.09\n04.12.2017 klo 18.22\nDallas haki Denveristä pisteet 2-7. Peli oli ihan ok, mutta ei riitä. Tulos ei kuvaa ottelua yhtään, sillä Avalanche ei todellakaan ollut niin huono, mitä tulos antaa ymmärtää. Maalit kuitenkin lasketaan ja Stars oli todella kliininen. Toisen erän alkuun Avs sai heti hyvän sykkeen päälle Rantasen maalilla. Spezzan ja Paterynin maalit minuuttiin kuitenkin katkaisivat nousun ja Bernier vaihdettiin maalilta. Comeau teki vielä 4-2, mutta sen enempää maaleja ei saatu aikaan. Lopussa päästiin vielä yrittämään 6 vs 4, mutta Barrien tolppaa lähemmäksi maalia ei päästy.\nNeljästä kotiottelusta on saatu kairattua ainoastaan yksi voitto jatkoajalla Jetsistä. Itse ainakin odotin peleistä paljon enemmän pisteitä. Viiden pelin putkea on vielä jäljellä yhden ottelun verran kun sarjajumbo Sabres tulee vierailulle. Tuo ottelu olisi todella tärkeä voittaa, ettei jäädä liian kauas muista joukkueista. Keskisesssä divisioonassa Dallas on seitsemän pisteen päässä kaksi ottelua enemmän pelanneena. Konferenssissa kahdeksantena on Canucks myös kaksi ottelua enemmän pelanneena neljän pisteen päässä. Hyvän alun jälkeen on joukkue alkanut hieman haparoida. Toivottavasti Landeskogin paluu toisi uutta virtaa joukkueeseen.\nPientä tilastopäivitystä nyt, kun reilu neljäsosa runkosarjasta on pelattu. Konferenssissa ollaan kolmanneksi viimeisenä ja divisioonan jumbona. Toki pelejä ollaan pelattu vähemmän, joten parilla voitolla tilanne muuttuu muutamaa pykälää ylemmäs. Pisteitä on kasassa 26 ja pisteprosentti reilu 0.5. Maaleja on tehty 14. eniten (78) ja päästetty 12. eniten (81). Maalit per peli on hyvällä tasolla, sillä joukkue on keskimäärin tehnyt 3.12 maalia otteluun, joka oikeuttaa kahdeksanteen sijaan. Maaleja on päästetty 3.24 per peli (seitsemänneksi eniten). Ylivoima on keskiluokkaa, eli 19.2 prosenttia ja alivoima alempaa keskiluokkaa (78.6). Joukkue laukoo toiseksi vähiten (29.2 kertaa ottelussa). Vastustaja laukoo Avs-maalia kohti keskimäärin 31.4 kertaa ottelussa. Sitten se huolestuttavin tilasto, eli koko liigan huonoin aloitusprosentti 43.4. Tuo prosentti pitäisi ehdottomasti saada nostettua ylös, sillä jokainen jääkiekkoa seuraava ymmärtää, miten isoa osaa aloitukset näyttelevät pelissä. Ei muuta kuin pojat aloitustreeniin.\nOlisi nuo tilastot löytyneet Nhl:n sivuiltakin, mutta tulipahan nyt kerrottua. Jossain vaiheessa voisi kirjoitella jotain pientä pelaaja-arviotakin alkukauden osalta kunhan viitsii. Seuraavaksi Sabresin kaatoon.\nps. Luultavasti O'Reilly tekee hattutempun Zadorovin ja Compherin iskiessä pari omiin.\nColCbj, 04.12.2017 klo 18.22\n04.12.2017 klo 19.18\nTuli tässä mieleen Nathan MacKinnonin laukaisuprosentit. Uran laukaisuprosentti on (tällä hetkellä) 8.3 joka on melko alhainen suhteutettuna hypeen ja arvostukseen. Laukooko hän paljon huonoista paikoista vai eikö laukaus ole ollut huippuluokkaa?\n"...Tšeka, Vallankumouksen Vartiomies, ihmiskunnan historian ainoa rankaisuelin, jossa samoihin käsiin keskitettiin varjostaminen, tutkiminen, syytteen nostaminen, tuomitseminen ja päätöksen käytäntöönpano."\nOllakseni, 04.12.2017 klo 19.18\n04.12.2017 klo 21.04\nColCbj kirjoitti: ↑\nSitten se huolestuttavin tilasto, eli koko liigan huonoin aloitusprosentti 43.4. Tuo prosentti pitäisi ehdottomasti saada nostettua ylös, sillä jokainen jääkiekkoa seuraava ymmärtää, miten isoa osaa aloitukset näyttelevät pelissä. Ei muuta kuin pojat aloitustreeniin.\nTuosta aloitusprosentistahan oli itse asiassa Dallas-pelissä puhettakin. Viime kaudellahan Avalanche oli liigan huonoimpana joukkueena aloituksissa ihan kärkipäätä. Ja siellä taisi olla joku muukin häntäpään joukkue aloituksissa hyvä. Kummallinen tilasto, varmasti kuitenkin oleellinen juttu varsinkin kun kevät muuttuu kesäksi. Avalanche otti myös ekan aloitusjäähyn Starsia vastaan. Senkin ehti selostajakaksikko jinxata alkupelistä.\navs, 04.12.2017 klo 21.04\n04.12.2017 klo 21.06\nOllakseni kirjoitti: ↑\nMulle on jäänyt sellainen olo, että MacK ampuu melko usein niukasti ohi.\navs, 04.12.2017 klo 21.06\n05.12.2017 klo 00.24\nSama juttu täällä. Ei kyllä yllätä yhtään tuo huono laukaisuprosentti hänen kohdallaan, sillä tuntuu juurikin aina menevän hieman ohi.\nViime viestissä unohtui mainita, että Tyson Jost pelaa tällä hetkellä täysin väärässä sarjassa. Hänestä ei ole juuri hyötyä kentällä. Minun mielestäni Jost pitäisi nyt lähettää San Antonioon kehittymään loppukaudeksi. Neloskentässä Tyson voisi vielä mennä, mutta eilen kakkosessa kaveri oli kyllä ihan hukassa.\nColin Wilson on ilmeisesti jälleen kunnossa, hyvä niin. Hän onkin missannut jo 9 peliä tällä kaudella. Kerfoot ja Jost ovat yhä harjoitelleet samassa kentässä, ykkönen on ollut samassa muodossa, kuten myös kolmonen. Bednar on kertonut, että San Antoniosta tullaan nostamaa joku kakkoskenttään Kerfootin ja Jostin rinnalle. Veikkaisin jompaakumpaa kaksikosta Grimaldi-Agozzino. Agozzino on vetänyt Ahl:ssä hyvillä tehoilla, joten josko se olisi hänen paikkansa. Grimaldikin oli kyllä viime reissulla ylhäällä hyvä. Mielenkiintoista olisi silti nähdä Agozzinon taso, hänellä kuitenkin urallaan vain 10 peliä Avs-nutussa. Toisaalta eipä niitä Grimaldillakaan sen enempää ole. Niin ja Toninato lähetetty alas, Bourque pitää yhä paikkansa.\nColCbj, 05.12.2017 klo 00.24\n05.12.2017 klo 01.07\nOhilaukominen ei heikennä laukaisuprosenttia.\nZadina + Zetterberg + BertuZZi = ZZ Top -line.\nHenkka, 05.12.2017 klo 01.07\n05.12.2017 klo 06.04\nTotta, oikeastaanhan se tekee siitä tavallaan huonomman koska niitä vetoja ei edes lasketa. Mutta sitten kun noista vähän ohi menevistä alkaa osa mennä sisään niin laukaisuprosenttihan nousee.\navs, 05.12.2017 klo 06.04\n05.12.2017 klo 08.14\nMinun käsittääkseni niukasti ohi menevät vedot alkavat nostaa laukaisuprosenttia, mikäli ne alkavat mennäkin tolppien sisäpuolelle verkkoon. Taisin ilmaista itseäni turhan epäselvästi, mutta yleisesti voidaan sanoa, ettei MacKinnonin laukaus ole sieltä kliinisimmästä päästä menivät laukaukset sitten ohi, tahi maalia kohti. Tämän toki tuo prosenttikin kertoo.\nRocco Grimaldi nostettu ylös ja tulee siis pelaamaan jo Sabresia vastaan isossa roolissa. Ihan ymmärrettävää, että kokeillaan uutta. Andrighetton peli ei oikein tunnu kulkevan, joten hänkään ei nykyvireessään ole vaihtoehto kakkoseen.\nViimeksi muokattu: 05.12.2017 klo 08.19\nColCbj, 05.12.2017 klo 08.14\n07.12.2017 klo 16.03\nTurpaanhan siitä tuli. Melko tasainen peli kyseessä, mutta jälleen jäätiin ilman pisteitä. Kotikiertueelta Denveriin jäi kaksi pistettä jatkoaikavoitosta Jetseistä. Kokonaisuudessaan nuo viisi peliä olivat pettymyksiä. Täytyy toivoa, että Landeskogin paluu herättäisi joukkueen. MacKinnon jatkaa hurjassa vireessä, jälleen kaksi osumaa. Siemens pelasi tämän kauden ensimmäisen pelinsä. Itse pelissä miestä ei juurikaan näkynyt.\nMielestäni ketjuihin ja kokoonpanoon yleensäkin tulisi nyt tehdä muutama muutos. On selvää, ettei peli kulje tällä hetkellä. Landyn paluu on tässä tietenkin isossa osassa, sillä ykkönen saadaan jälleen parhaaseen muotoonsa. Toivottavasti he pääsevät nyt samaan lentoon kuin ennen kapteenin pelikieltoa. Listaan alle omat hahmotelmat ketjuista.\nYkkönen siis tutussa, toimivaksi havaitussa muodossa. Kakkoskenttään laittaisin sekä Compherin että Kerfootin. Makuasia on, kumpaa haluaa peluuttaa sentterinä. Itse laittaisin Compherin. Kerfoot-Compher-kaksikko pystyisi yhdessä toivottavasti saamaan tulosta aikaan myös tasakentällisin. Vaihtoehtoja tuohon laidalle on Yakupov ja Andrighetto. Kumpikaan ei pysty mitään ihmeellistä tuohon tarjoamaan, joten se ja sama kumman siihen laittaa. Itse laittaisin Yakin, sillä hänellä on sentään yritystä pelissään. Andrighetto on viime aikoina vaikuttanut todella flegmaattiselta ja täysin turhalta. Kolmoskenttään toisin Söderbergin ja Comeaun kaveriksi Wilsonin. Nieto on osoittanut olevansa korkeintaan neloskentän kaveri. Comeau ja Söderberg ovat molemmat pelanneet mielestäni kelvollisesti ja Wilson saattaisi toimia tuossa koostumuksessa, ainakin paremmin kuin Nieto. Neloseen jäisi sitten Ghetto, Toninato ja Nieto. Toninato pelasi omaan makuun ihan hyvin tuossa nelosen sentterinä ja ansaitsisi pysyvämmän paikan. Pystyy myös pelaamaan alivoimaa, joka on plussa. Nieto ja Andrighetto siihen kylkeen täytemiehiksi sellaisella korkeintaan kymmenen minuutin peliajalla. Ylimääräiseksi hyökkääjäksi ylös Bourque. Häntä voidaan käyttää rotaatiossa Nieton ja Andrighetton kanssa. Jost ehdottomasti farmiin. Ollut loukkaantuneena ja luistelu varsinkin sen verran heikkoa, ettei pitäisi olla mitään asiaa ylös. Ahl:ään kehittymään kun junnuihinkaan ei enää pääse. Söderberg olisi myös yksi vaihtoehto kakkosen keskelle, jolloin Wilson siirtyisi kolmosen keskelle ja hänen laidoille tulisi Comeau sekä Yakupov.\nVaikka Girardilla onkin ikää vasta 19v ja puutteita pelissä näkyy, kuuluu hän mielestäni EJ:n rinnalle ykköspariin. Mikäli Zadorov jatkaa vahvaa pelaamistaan, voi toki harkita myös hänen peluuttamistaan Johnsonin kanssa, jotta Girard saisi hieman vähemmän minuutteja. Zadorovin rinnalle kakkoseen Lindholm, joka on pelannut melko varmaotteisesti. Kolmospariin Barrien kanssa sitten joko Barberio tai Siemens. Tiedän, näyttää todella katastrofiparilta, mutta kunhan Nemeth palaa, saadaan hänet kakkospariin, jonka jälkeen Lindholm voidaan pudottaa kolmoseen. Bigras on myös yksi vaihtehto, Mironovin pitäisin yhä farmissa totuttelemassa.\nToninato kuitenkin yhä farmissa ja Jost ylhäällä, joten näitä ketjuja ei ainakaan vielä tulla näkemään. Edessä on kuuteen päivään neljän pelin vieraskiertue. Vastaan asettuvat Lightning, Panthers, Penquins ja Capitals. Varsinkin tuo ensi yön Lightning-peli kuulostaa näin ennakkoon rumilta lukemilta. Noista ainakin Panthers pitäisi olla kaadettavissa. Enemmän kuin kaksi pistettä olisi positiivinen yllätys. Toivottavasti kuitenkin saadaan kurssi käännettyä.\nColCbj, 07.12.2017 klo 16.03\n07.12.2017 klo 21.16\nYakupov, Bourque ja Siemens healthy scratcheina tänään. Varlamov maalissa. Nemethin odotettu paluu tapahtuukin jo tässä pelissä. Bednarin mukaan mennään seitsemällä pakilla, koska Nemeth on ollut niin pitkään sivussa. Pelaavissa täten vain 11 hyökkääjää. Barberio palaa pelaaviin viime pelin huilinsa jälkeen. Toivottavasti Nemeth pääsee pian kuntoon, jotta Barberiokin saadaan hänelle kuuluvaan rooliin eli seiskapakiksi.\nViimeksi muokattu: 07.12.2017 klo 23.37\nColCbj, 07.12.2017 klo 21.16\n10.12.2017 klo 01.34\nTampalta odotetusti 5-2 takkiin. Bolts oli kaikin puolin parempi joukkue ja ansaittu voitto heille. Landeskog teki heti maalin paluuottelussaan. Huomioitavaa myös se, että Barberio sai käsittämättömät 18min peliaikaa. Ei ole ihme, ettei joukkue pärjää jos Barberion tyyppiset pelurit keräävät tuollaisia minuutteja.\nNyt vastassa Florida ilman Barkovia. Barkov on Panthersille sen luokan menetys, että Avalanchella on nyt iskun paikka. Nyt olisi otollinen aika katkaista neljän pelin tappioputki. Rosteri sama kuin Tampassa.\nHfboardsilla on kritisoitu lähes kaikkea, esimerkiksi vaadittu Bednarin potkuja. Ei miehen rekordi joukkueen kanssa kyllä kovin vakuuttava ole. Katsellaan nyt pari peliä ja avaudutaan vasta sitten enemmän.\nColCbj, 10.12.2017 klo 01.34\n10.12.2017 klo 13.14\nNyt vastassa Florida ilman Barkovia. Barkov on Panthersille sen luokan menetys, että Avalanchella on nyt iskun paikka.\nVoitto vieraissa, maaleja tasaiselta rintamalta ja MacKinnonilta urheiluruutumaali. Eli roppakaupalla hyvää.\nMutta olihan peli melkoista hurlumheikiekkoa. Tiukasta puolustuspelistä ei ollut taas tietoakaan. Lisäksi EJ otti kolmannessa erässä kiekon jalkaansa eikä palannut peliin. Toivottavasti ei ole sivussa yhtään peliä, on nimittäin tärkeä pala alakertaa. Pelasi 400 pelinsä Avalanchessa.\nAvalanche-huoltaja Matt Sokolowskille 2000:s peli vaihtoaitiossa. Siinä alkaa olla jo merkittävä ura.\nVieraskiertueella vielä luvassa Capitals ja Penguins. Viime yön koosteen perusteella Pittsburghissa on maalivahtipulmia. Bernier pelannee sen pelin.\navs, 10.12.2017 klo 13.14\n10.12.2017 klo 19.46\nOli kyllä upea osuma MacKinnonilta. Ensimmäinen erä oli loppua lukuun ottamatta mielestäni todella hyvää kiekkoa Avalanchelta, mutta erän loppu ja toinen erä oli Panthersin hallintaa. Kolmannessa erässä joukkue pääsi jälleen vähän paremmin peliin mukaan. Hienoa kuitenkin, että tappioputki saatiin katkaistua. Rantaselle 1+1 ja Johnson on näköjään erikoistunut tekemään maaleja noilla löysillä suupaisuilla. Jost oli lyöty ykkösylivoimaan ja näyttikin siinä vaaralliselta. Kova pelaaja hänestä on tulossa, kunhan tuo luistelu saadaan kuntoon. Peliesityksen pitää silti parantua, mikäli suunnitelmissa on saada pisteitä Capitals- ja Penguins-peleistä. Puolustuspeli juurikin sitä taattua Avsia. Johnson ilmeisesti kunnossa ja hyvä niin.\nPeliajoista pistää silmään Girardin 9:18. Vaikka noin nuoren puolustajan minuutteja vähän pitääkin rajoittaa, on tämä pudotus alkukauden yli 20min peliajasta alle 10min peliaikaan suuri. Toki Boltsia vastaan vielä reilu 15min, mutta silloin Zadorov pelasi vain 10min. Tämä yhden pelaajan pienempi peliaika johtuu tietysti tuosta seitsemän puolustajan systeemistä, jota kuulemma käytetään siksi, että Nemeth saadaan ajettua kevyemmin takaisin sisään. Väärät pelaajat ovat kumminkin pelanneet nuo seiskapakin minuutit. No, Nemethin peliaika oli jo yli 18min, joten nyt sitten varmaan siirrytään takaisin normaaliin 12 hyökkääjän ja 6 puolustajan peluutukseen. Mikäli Girardin peliaika alkaa olemaan noin pientä, oli älytön päätös pitää hänet ylhäällä ja hänet olisi ehdottomasti pitänyt lähettää junioreihin. Muutenkin ne alun säkenöivät suoritukset ovat vaihtuneet varmempaan peruspeliin. Toivottavasti Bednar ei ole "neuvonut" Samia jättämään pois nuo luovat ratkaisut. Katsotaan seuraavat pelit, miten paljon mies pelaa. Saattoi toki olla vain huilautustakin.\nColCbj, 10.12.2017 klo 19.46\n12.12.2017 klo 15.43\nViime yöltä hieno 1-2 vierasvoitto hallitsevasta mestarista Penguinsista. Avalanche lähti mielestäni heti alusta asti hyvällä asenteella kamppailuun. Pens onnistuttiin pitämään melko hyvin ulkona parhailta maalintekopaikoilta ja Bernier pelasi huippupelin. Harmi tuo Kesselin maali lopussa, olisi ehdottomasti suonut nollapelin Bernierille tuolla esityksellä. Avsin maaleista vastasivat Barberio ja Comeau, joka iski lopussa tyhjiin. Tuo Barberion maali tuli kuin salama kirkkaalta taivaalta Pensin kovan pyörityksen jälkeen. Kävihän siinä hieman tuurikin, sillä kiekko muutti suuntaa vastustajan kautta. MacKinnonkin teki jälleen upean maalin, mutta se hylättiin videokelailun jälkeen.\nMacKinnonia on tässä viime aikoina tullut hehkutettua, nyt on Compherin vuoro. J.T on pelannut upeaa jääkiekkoa loukkaantumisensa jälkeen. Vauhtia löytyy todella paljon ja läpiajoja tuntuu mahtuvan lähes joka otteluun. Kunhan mies oppii viimeistelemään vielä paremmin, on todella hyvä paketti kasassa, sillä alivoimapelikin sujuu hyvin. Myös Nemeth on nyt loukkaantumisensa jälkeen jatkanut siitä mihin jäi, jatkaa todella varmaa puolustustyöskentelyä. Myös Lindholm on pelannut viime aikoina hyvää, varmaa peruspeliä ilman sen suurempia toilailuja. Zadorov on ottanut kehitysaskelia ja on alkanut kasvaa siihen rooliin, jota häneltä odotetaan. On hieno katsella hänenkin peliään tällä hetkellä. Andrighetton pelissäkin alkoi viime yönä näkyä heräilemisen merkkejä. Pari hyvää haastoa ja vahvaa tekemistä.\nPelissä tuli myös jobinpostia, sillä Kerfoot sai Johnsonin ampuman kiekon jalkaansa. Saa nähdä, tuleeko pidempää loukkia. Kakkosketjuun tarvittaisiin muutenkin mielestäni muutoksia, sillä tulosta ei oikein tahdo tulla. Nyt muutokset ovat toki pakollisia. Söderbergin kenttä toimii hyvin roolissaan, mutta toinen tehokkaasti hyökkäävä kenttä MacKinnonin kentän lisäksi tarvittaisiin ehdottomasti.\nEnsi yönä vastassa Capitals. Hekin pelasivat eilen häviten Islandersille vieraissa 3-1, joten molemmilla on edessä back-to-back-peli. Vaikea peli mitä luultavimmin tulossa ja kovasti pitää töitä tehdä, jotta voitto irtoaisi.\nColCbj, 12.12.2017 klo 15.43\n16.12.2017 klo 01.59\nCapitals- ja Panthers-pelit ovat nyt takana. Capitalsille hävittiin 5-2, kun taas Panthers voitettiin 2-1.\nCaps-peli oli väsyneiden joukkueiden kohtaaminen. Vrana vei hienolla osumalla Capitalsin johtoon heti reilun viiden minuutin pelin jälkeen. Toisessa erässä Wilson toi Avsin tasoihin upealla rystyllä. Toisen erän loppupuolella John Carlson vei pääkaupunkilaiset johtoon ja Brett Connolly lisäsi johdon kahteen kolmannen erän alussa. 3 syöttöä saalistanut Kuznetsov oli pelin paras pelaaja Capitalsin onnistuessa pimentämään MacKinnonin hyvin. Muutama minuutti ennen loppua Niskanen ampui lukemat 4-1 ja tästä parin minuutin kuluttua Jost sai vielä tehtyä maalin Söderbergin "norsukiekon" jälkeisestä tilanteesta Rantasen tökättyä kiekon Tysonille. Smith-Pelly viimeisteli loppulukemat tyhjiin. Jo pidemmän aikaa todella huonosti pelannut Barrie sai ottelussa 21 minuuttia peliaikaa ja oli häneltä pääosin kammottavaa pelaamista. Syötöt eivät napsu millään lapaan, vaikuttaisi olevan itseluottamus täysin hukassa. Ylivoimat olivat ihan hyödyttömiä, alueelle pääsyssäkin oli suuria onhelmia ei vähiten Barrien takia. Eipä tuo nyt muiltakaan Wilsonin pirteää peliä ja Söderbergin kentän solidia esitystä lukuun ottamatta mitään ilotulitusta ollut.\nPanthers-peli oli toinen näiden kahden joukkueen välinen kohtaaminen viikon sisään. Ensimmäinen erä oli maaliton, mutta Panthers sai luotua muutamia hyviä paikkoja mm. Barkovin huikeiden yksilösuoritusten avulla. Avalanchellakin oli kaksi ylivoimaa, jotka eivät kuitenkaan tuottaneet tulosta. Ylivoimista kuitenkin lisää myöhemmin. Toisen erän alussa MacKinnon iski 1-0-maalin upealla tavalla polvi maassa Barrien syötöstä onetimerillä yläkulmaan. Ensimmäisten kymmenen pelin aikana puhuin MacKinnonin itseluottamuksen puutteesta, kun hän ei tuntunut oikein edes laukovan. Viimeiset n. 20 peliä meno on ollut huikaisevaa -kuten Nhl:ää seuraavat ovat varmasti huomanneetkin. Panthersia vastaan Nate tuntui olevan aina kentällä ollessaan todella vaarallinen tuon kesyn Capitals-pelin jälkeen. Pelin puolivälin aikoihin Girardille sattui hassi ylivoimalla oman maalin takana hänen pelatessaan tilanteen hieman lepsusti, kun McCann tuli antamaan painetta. Girard menetti kiekon ja McCann siirsi kiekon maalin eteen Barkoville, joka toi vieraat tasoihin. Lepsua pelaamista ja turha virhe, mutta menee kategoriaan junnumaista höntyilyä ja tämä ymmärrettäköön. Tiedossa on, että nuorille pelaajille saattaa välillä tulla juurikin tällaisia virheitä. Sattuu niitä paremmissakin piireissä. Girardistakin hieman lisää myöhemmin. Kolmannessa erässä ajassa 6:44 nähtiin jälleen MacKinnon-magiaa. Rantanen syötti keskialueella Barberiolle toiselle puolelle, joka taas lähetti MacKinnonin matkaa kovalla, joskin rystypuolelle jääneellä syötöllä. MacKinnon sai kuitenkin syötön haltuun, kelasi vauhtia ja pusersi Ekbladin ohi maalintekoon kiekon mennessä sisään Reimerin kainalosta. Loppuerä olikin Avsilta harvinaisen hyvää shutout-kiekkoa, eikä Panthersia päästetty juurikaan maalipaikoille. Hyvällä esityksellä kaksi pistettä jäi Denveriin. Onnistujia olivat tietenkin MacKinnon, pitkästä aikaa todella hyvän pelin pelannut Varlamov ja otteitaan roimasti parantanut Wilson. Erityismaininta myös Barberiolle, häneltä nähtiin nyt melko varmaa suorittamista. Barrie oli jälleen todella huolimaton ja epävarman oloinen. Rantasen pelaaminen on ollut vähän heikkoa viime aikoina, mutta pisteitä ropisee silti tasaiseen tahtiin. Pientä sophomore slumppia alun jälkeisten peliesitysten valossa on havaittavissa, vaikkei se pistesarakkeessa näykään. Ennen MacKinnonin huippuvirettä Mikko oli paljon näkyvämpi ja MacKinnonia parempi, mutta nyt tuntuu hieman liikaa vain laittavan kiekkoa MacKinnonille ja toivovan parasta. Toki tämäkin taktiikka toimii johonkin pisteeseen asti, onhan Nate tällä hetkellä todella kuuma. Silti haluaisin nähdä Mikon tulevan enemmän pois MacKinnonin varjosta ja ottavan isompaa roolia. Landeskog on ollut pelikiellon jälkeen pääsääntöisesti todella näkymätön. Kapteenilta tarvitaan nyt tasonnostoa, joukkue roikkuu tällä hetkellä pelkästään MacKinnonin varassa. Mitäs sitten, jos mies loukkaantuu? En halua edes ajatella.\nYlivoima takkuaa tällä hetkellä, sillä viimeksi joukkue osui ylivoimalla itsenäisyyspäivänä Sabresia vastaan, jolloin molemmat kahdesta maalista tulivat ylivoimalla. Ykkösylivoimasta laittaisin Barrien pois siirtäen Girardin hänen tilalleen. Barrien peli on tällä hetkellä niin sekaisin, että mies tarvitsisi jotenkin saada heräämään. Onko ratkaisu sitten väliaikainen katsomokomennus vai mikä, sitä en tiedä. Popcorn-osasto saattaisi toki myös viedä itseluottamuksen kokonaan. Jotain on kuitenkin tehtävä ja ensimmäinen siirto on ihan ylivoiman toimivuuden kannalta vaihtaa hänet sieltä pois. Landeskog on myös ihan turhake yv:llä tällä hetkellä. Toisaalta vaihtoehdot hänen tilalleen ovat melko vähissä, sillä Compher tulisi mielestäni pitää toisessa koostumuksessa vasemmalla puolella tekemässä peliä. Andrighetton ja Landeskogin voisi vaihtaa päittäin, mutta olisiko sillä paljoakaan vaikutusta, tuskinpa. Kerfootin paluun jälkeen voidaan tietysti siirtyä takaisin siihen malliin, missä Rantanen on maalin takana ja Kerfoot MacKinnonin kanssa siivillä, mutta mielestäni ylivoiman ongelma ei ole Rantasen tekeminen tuossa oikealla siivellä. Joukkue joka tapauksessa huutaa ylivoimalle sellaista sniper-tyylistä pelaajaa. Josko draftista irtoaisi joku hyvä maalintekijä, kun näitä varausvuoroja kahtena seuraavana vuonna kolmella ensimmäisellä kierroksella on yhdeksän. Kakkosylivoiman peli näytti vaaralliselta, Jost ja Compher olivat omaan silmään hyviä rooleissaan. Tuota koostumusta ei nyt haluaisi lähteä muuttamaan pariin peliin, sillä maali oli monesti lähellä tuolta viisikolta. Kokeilisin silti ainakin tuota vaihtoa Barrie-Girard. Alivoimapeli taas on todella hyvässä kuosissa, sillä olisiko ollut 25 viimeisintä alivoimaa (tarkkaa lukua en muista), jotka ollaan onnistuttu tappamaan yhtä lukuun ottamatta. Hienoa työtä Lindholmilta, Johnsonilta, Söderbergiltä, Comeaulta, Compherilta ja kumppaneilta.\nGirardista on pitänyt jo jonkin aikaa kirjoittaa enemmän. Muutama viesti sitten totesin Girardin olevan jo top 4-tasoa ja hän kuuluisi Johnsonin vierelle. Pitää kuitenkin hieman muuttaa näkemystä tämän hetkisen vireen perusteella. Olen nyt muutaman pelin ajan tarkkaillut miestä enemmän ja alun säkenöinnin jälkeen spin o' ramoineen on Girardin taso alkanut tippua ja heikkoudet näkyä. Vaikuttaisi, että luistelustakin on kadonnut se irtonaisuus, jolla hän sai luotua itselleen hyvin tilaa. Sam on alkanut sutia ohi kiekoista ja syöttämään harhasyöttöjä. Heikkous kaksinkamppailutilanteissa on korostunut, mutta ylivoimalla tekeminen on silti näyttänyt hyvältä, vaikka mies onkin ties kuinka monen ottelun pisteettömässä putkessa. Potentiaali ei ole hävinnyt minnekään ja upeitä välähdyksiä tasosta nähdään yhä. Peliaika on nyt ilmeisesti vakituisesti tipahtanut tuohon reiluun kymmeneen minuuttiin ottelua kohden. Itse lähtisin peluuttamaan omilla vahvuuksilla, eli enemmän yv-minuutteja (siirto ykkösylivoimaan) ja tasakentällisin suojattuja minuutteja samaan tapaan, kuin Butcherille Devilsissä. Mikäli onnistumisia alkaa tulemaan, voi peliaikaa taas lisätä, kunhan itseluottamus on saatu palautettua.\nLoppuun vielä kevyttä junnuraporttia. Timmins pelaa hyvää kautta OHL:ssä, sarjan kärkijoukkue Soo Greyhoundsin riveissä on 28 peliin tarttunut tehot 6+28. Makarille taas on kertynyt 16 peliin NCAA:ssa myöskin kelvolliset tehot 1+8. Mielenkiinnolla saakin jo odottaa nuorten MM-karkeloita. Myös Bowers on saalistanut 19 peliin 14 pinnaa. Ty Lewis on jatkanut hyvää pistetahtia WHL:ssä, nyt on kasassa 53 pistettä 26 peliin, joka oikeuttaa pistepörssin kuudenteen paikkaan.\nLauantain ja sunnuntain välisenä yönä vastassa tällä kertaa kotona kärkijoukkue Lightning. Vaikea vastus on vastassa, 8. päivä tuli 5-2 kuokkaan vieraissa, nyt hakemaan revanssia.\nViimeksi muokattu: 16.12.2017 klo 02.36\nColCbj, 16.12.2017 klo 01.59\n17.12.2017 klo 08.51\nKatsastelin tossa hockeygm-pisteitä ja ihmettelin kun Erik Johnson oli kerännyt miehekkäästi miinuksia. Mitäs mies törttöili?\ntsajari, 17.12.2017 klo 08.51\n17.12.2017 klo 13.58\ntsajari kirjoitti: ↑\nNo, ainoa törttöily oli se poikkari, jonka seurauksena lensi ulos pelistä. Oli varmaan siinä mustan minuutin aikana jäällä ja jäi miinukselle ennen kuin takaa-ajo alkoi.\nOli kyllä viihdyttävä matsi. Eipä siitä jäänyt puuttumaan kun Landeskogille neljäs osuma lopussa ja jatkoaika.\navs, 17.12.2017 klo 13.58\n18.12.2017 klo 16.48\nHockey is a momentum game oli pelin nimi Denverissä. Ottelu oli ainakin omasta mielestäni kauden viihdyttävin Avalanchen peli tähän mennessä. Todellista tunteiden vuoristorataa koko 60min. Ensimmäinen erä oli maaliton, mutta todella hyvää peliä Avsilta. Bolts onnistuttiin pitämään melko hyvin pihdeissä ja itse luotiin myös paljon maalipaikkoja. Ylivoimallakin päästiin kokeilemaan kolmesti, mutta vaikka kiekko liikkui hyvin, ei onnistuttu maalinteossa. Toista erää oli pelattu 8:20, kun Conacher ja Comeau ottivat molemmat kaksi minuuttia väkivaltaisuudesta ja peliä jatkettiin tasavajaalla. Pian helähti ensimmäisen kerran Avsin päädyssä, kun Hedman seisoskeli kiekon kanssa omalla sinisellä ja tilanne näytti täysin vaarattomalta. Lindholm kuitenkin nukahti tilanteessa ja Hedman puhkoi koko puolustuksen yhdellä syötöllä, Kucherov läpi ja kiekko maalissa. 19 sekuntia ja Stralman iskee pelin nollaan kahteen Rantasen juuri ja juuri epäonnistuessa katkossaan. Kierre jatkui ja yhtäkkiä 4 minuutissa ja 10 sekunnissa 0-0 tilanne oli vaihtunut 0-4 vierasjohtoon. Landeskog kuitenkin kavensi jo alle minuutin kuluttua pelin neljään yhteen ja Avalanche sai todella kovan draivin päälle. MacKinnon sai avopaikan edessään tyhjä maali, mutta Hedman huitaisi käsille ja maila tippui kädestä, maali jäi tietenkin tekemättä. Älytön tuomio tuomareilta. Tämän jälkeen Johnson pimahti toisessa päässä ja telosi Namestnikovin laitataklauksella, josta palkinnoksi 2 pelin pelikielto. Kolmannen erän alussa Stralman vei illan toisellaan Boltsin 5-2 johtoon. Joukkue ei kuitenkaan luovuttanut, vaan Landeskog teki illan toisensa ja sitten ylivoimalla viimeisteli hatun. Hauska yksityiskohta, että yleisö ei ensin tajunnut Landeskogin ohjanneen kiekon maaliin ja vasta kuulutuksen jälkeisellä katkolla lensivät lakit jäälle. Pepsi Center oli lievästi sanottuna hurmoksessa ja näytti muutenkin olevan ehkä eniten porukkaa katsomossa koko kautena. Viimeaikainen heikko ylivoima osui kahdesti, kun MacKinnon toi häikäisevällä yksilösuorituksella Avsin jo maalin päähän. Tämän jälkeen jouduttiin jälleen tasavajaalle ja Sergachev teki Tampalle kuudennen. Illan viimeiseksi maaliksi jäi MacKinnonin illan toinen, mutta tämän lähemmäksi Avs ei enää paikoista huolimatta päässyt. Landeskogia tuli viime viestissä haukuttua, mutta nyt teki sitten tehot 3+2 ja osoitti olleeni väärässä. MacKinnonille 2+1, paremmin pelanneelle Barrielle 0+3 ja Zadorovillekin 0+2. Silti edelleen tehot keskittyivät ihan liikaa ainoastaan ykkösen harteille. Jostin pelikin näytti jo paremmalta. Zadorov on jo pidemmän aikaa pelannut vahvasti, toivottavasti tämä taso pysyy.\nEnsi yönä vastassa jälleen Pens, mutta tällä kertaa kotona. Jonkun pitää ottaa Johnsonin roolia puolustuksessa, sillä sinne tulee nyt kahden ottelun ajaksi sellainen 25min peliajan rako. Nyt varmaankin mennään kuudella pakilla ja 12 hyökkääjällä. Puolustuksessa tulee olevaan vain yksi rightin pakki eli Barrie. Kerfoot ei palannut vielä, mutta nyt pitäisi ilmeisesti olla pelikuntoinen. Neljältä mennään Suomen aikaa.\nColCbj, 18.12.2017 klo 16.48\n19.12.2017 klo 13.11\nAvalanche kaipaisi kyllä pientä voittoputkea. Juuri nyt suoritus on tasaisasta ja se tarkoittaa, että pudotuspeliviiva pysyy tasaisen kaukana. Mielummin repäisevät nyt muutaman pelin voittoputken, jonka jälkeen pudotuspeliviivan päällä jatkavat nykyistä tasaista tahtia. Penguins kaatui 4-2 ja Tyson Barrie nousi jakamaan puolustajien pistepörssin kärkisijaa kahden maalinsa myötä eli tuplasi kauden maalimääränsä.\nHarmi, että Matt Duchene -kaupassa tullut Senatorsin ykköskierroksen varausvuoro siirtyy Avalanchelle vasta kesälle 2019, mikäli Senatorsin tämän kauden varausnumero on alle kymmenen. Olisihan se ollut hupaisaa, jos Senators olisi todella romahtanut ja Rasmus Dahlin olisi päätynyt Avalanchelle Senatorsin varausvuoron myötä. Sen jälkeen Duchene-kauppaa tuskin olisi enää kyseenalaistettu. Senators on juuri nyt neljänneksi viimeisenä, mutta viime aikoina suunta on taas ylöspäin.\nRalph, 19.12.2017 klo 13.11\n21.12.2017 klo 23.16\nOli tosiaan hieno kotivoitto Penguinsista 4-2. Upea tapettujen alivoimien putki katkesi, mutta väliäkö tuolla. Hyvä peli koko joukkueelta, Barberionkin pelaaminen oli todella solidia. Barrie on ilmeisesti päässyt slumpistaan ylös, hyvä niin. Rantasenkin peli on taas ollut pirteämpää ja Pens-pelistä kertyikin 1+1-tehot, maali toki tyhjiin. Wilson pelasi jälleen hienon ottelun ja tuo kenttä Wilson-Compher-Andrighetto on näyttänyt hyvältä. Kerfoot palasi, mutta oli melko näkymätön ja jääaikakin jäi alle kymmeneen minuuttiin. Barrie pelasi yhdessä Nemethin kanssa yli 24min, aika hyvin waivers-pakilta etten sanoisi. Pakko vielä hehkuttaa Zadorovia - mies on todellakin ottanut sen askeleen, mistä ennen kautta puhuttiin. Jälleen lähes 20min peliaikaa ja varmaa peliä.\nTimmins ja Makar ovat mukana Kanadan lopullisessa junnujen MM-kisajoukkueessa, joten heidän otteitaan pääsee näkemään hyvin pian, kun turnaus alkaa jo viiden päivän kuluttua. Pääsee näkemään hieman, millaiset kaverit on kyseessä, vaikka tietysti nuorten pelit ovatkin eri asia NHL:ään verrattuna.\nEnsi yönä paikkana Staples Center ja vastassa Kings. Jälleen vastassa hyvä joukkue, mutta onnistui Avs laittamaan Tampankin tiukille. Johnson vielä tämän pelin sivussa.\nColCbj, 21.12.2017 klo 23.16\n21.12.2017 klo 23.21\nTimmins ja Makar ovat mukana Kanadan lopullisessa junnujen MM-kisajoukkueessa...\nNähtävisti molemmat ottamassa paikkaa ihan top-4:sta. Jos vielä Girard olisi päästetty mukaan, siellä olisi voinut olla Kanadan kuuden pelaavan pakin joukossa kolme Avalanche-pakkia.\nRalph, 21.12.2017 klo 23.21\n22.12.2017 klo 23.00\nPerinteinen niukkamaalinen matsi Kingsiä vastaan. Varlamov oli hyvä ja ykkösvitja teki yhden. Niillä kalasteltiin se yksi piste. 1000:nnen NHL-pelinsä pelannut Dustin Brown napautti jatkoaikaosuman.\nSeuraavaksi Coyotes. Lienee sanomattakin selvää, että voitto on ainoa tavoite. Mutta jotenkin enteilen vaikeaa matsia.\navs, 22.12.2017 klo 23.00\n24.12.2017 klo 00.25\nHieno peli Kingsiä vastaan, mutta tuloksena jatkoaikatappio. Ensimmäinen erä hyvää ja vahvaa peliä Avsilta, onnistuttiin pitämään kiekkoa pitkiä aikoja hyökkäysalueella. Parhaat maalintekopaikat jäivät kuitenkin vähiin, Kings sen sijaan kilautti pari tolppaa ilman tulosta. Colorado jatkoi vahvaa tekemistä toisessa erässä ja palkinto tuli ajassa 11:14, kun kapteeni vei Rantasen vahvan päätypelin jälkeen upealla osumalla joukkueen vierasjohtoon. Toisen erän lopussa Kings alkoi päästä pelin päälle ja kolmas erä olikin loppua kohden jo vahvaa kotijoukkueen hallintaa. Martinez laittoi pelin tasoihin viivakudillaan kolmannen erän puolivälin tienoilla. Jatkoaikaa tarvittiin 44 sekuntia, kunnes Brown teki uransa 1000. ottelussaan voittomaalin kotijoukkueelle. Landeskog lähti vaihtoon ja törmäsi Rantasen kanssa vaihtopenkin edessä. Doughtylla oli tilaa laittaa Brown läpi, kun Barrie oli puolustamassa toista puolta, eikä ehtinyt katkoon. Silti ehdottomasti positiivinen esitys ja pistekin kelpaa Staples Centeristä oikein hyvin. Aivan koko kuusikymppistä ei peli kuitenkaan pysynyt tällä kertaa kasassa.\nItseltä jää ilmeisesti ensi yön peli väliin, sillä Viasat ei televisiosta peliä näytä edes jälkilähetyksenä. Aikaiselle joulutauolle siis ja pelistä ehdottomasti voitto tavoitteena, kuten @avs sanoi. Arizonaa vastaan pelataan uudelleen heti joulutauon jälkeen, silloin Denverissä.\nViimeksi muokattu: 24.12.2017 klo 00.50\nColCbj, 24.12.2017 klo 00.25\n24.12.2017 klo 09.43\nJoululahjaksi voitto kojooteista, mutta varsin erikoinen matsi oli. MacKinnon lensi tappelun vuoksi pihalle, Barrie jätti pelin kesken käsivamman takia ja ilman alivoimamaaleja kauden pelannut Coyotes teki Avalanchea vastaan molemmat alivoimalla.\nMaaleja tuli laajalta sektorilta mikä tietysti hieno asia.\navs, 24.12.2017 klo 09.43


Roskapostittajat vai henkilökohtaisten tietojen urkkijat? - Digitoday - Ilta-Sanomat\n(Washington) Verkkohuijarit lähettävät Gmail-käyttäjille sähköposteja, joilla he yrittävät saada haltuunsa salasanoja. Phishing-huijareiden motiivi ei kuitenkaan ole selvinnyt.\nVäärennetyissä viesteissä mainostetaan Gmailin etuja muihin sähköposteihin nähden ja tarjotaan mahdollisuutta antaa kolmen tai kuuden ystävän avata Gmail-sähköpostitili. Viestin lopuksi käyttäjää pyydetään täyttämään lomake, jossa kysytään sähköpostiosoitetta ja salasanaa.\nHuijareiden motiivi ei kuitenkaan ole selvä. Asiantuntijat pohtivat kahta mahdollisuutta: huijarit haluavat käyttää sähköpostia roskapostin lähettämiseen tai sitten salasanoja tarvitaan tietojen urkkimiseen. Gigatavun säilytystilaan mahtuu paljon henkilökohtaista tietoa, muun muassa pankkitilien numeroita.


Raapustanut H / Lumimäellä klo 18:57\nUnknown 30. maaliskuuta 2014 klo 19.07\nNiin niin unelma lattia <3 Kyllä tuota saaki ihailla ja ehkä maistaakin :D Voi toivottavasti saisin itsekin joskus valkoisen lattian. Puulattia on vaan niin ihana!\nH / Lumimäellä 30. maaliskuuta 2014 klo 22.25\nKiitos mukavasta kommentistasi! Valkoisesta puulattiasta olen itsekin haaveillut pienen ikuisuuden, ja nyt se on vihdoin totta! :) Toivottavasti tekin vielä saatte omanne <3\nHanne Valkoinenleinikki-blogi 30. maaliskuuta 2014 klo 19.15\nIhana on lattiasi. Meillä onmökillä samanlainen ja todellakin pöly ja töhnä näkyy hyvin. Maalasitteko Betoluxilla?\nH / Lumimäellä 30. maaliskuuta 2014 klo 22.26\nKiitos! Jeps, Betoluxilla hyvinkin :) Lika kyllä näkyy, mutta tuleepa siivottua sitä mukaa, hih.\nRUUTUOVEN TAKAA 30. maaliskuuta 2014 klo 19.18\nUPEA lattia!!! Kova työ, mutta lopussa kiitos seisoo! :) juu ja aivan totta, kaikki roska näkyy lattiassa, mutta sitte imuroidaan:D\nH / Lumimäellä 30. maaliskuuta 2014 klo 22.28\nKiitos ihana! Näinhän se menee :D\nnina 30. maaliskuuta 2014 klo 20.53\nMielettömän ihana lattia! UPEA!!! Kyllä kannatti aloittaa homma, nyt voi vain ihailla ja huokailla onnesta! :)\nH / Lumimäellä 30. maaliskuuta 2014 klo 22.30\nKiitos <3 Juu, ehdottomasti! Kaikki tuntuu muuttuneen, ja kaikki näyttää nyt entistä paremmalta - kiitos lattian ;)\nMaria 30. maaliskuuta 2014 klo 21.42\nOih ja voih.. Minun unelma!! Niin on kyllä hienon näkönen. Meilläkin on vaalea lattia, mutta seuraava lattia tulee meilläkin olemaan VALKOINEN :) niin ja nuista lian näkymisistä.. Verrataan vaikka autoihin.. Jokku ostaa sen värisen auton ettei lika näy.. Minun päähän se ei mahdu, likainen on likainen ja puhdas on puhdas. Parempi vaan tosiaan että lika näkyy, ni tulee tosiaan putsattua.\nMutta varmasti on ollut iso työ, mutta kannatti ehdottasti!!\nH / Lumimäellä 30. maaliskuuta 2014 klo 22.32\nKiitos Maria! Tule joskus katsomaan - ja kuolaamaan :D Ja niin komppaan tuota ajatustasi! En itsekään ymmärrä miksi jokin asia valitaan tummempana sen vuoksi, että lika EI näy... :D Kai se lika silti täytyy puhdistaa pois?!\nMaarit 30. maaliskuuta 2014 klo 22.28\nVoi että, on teillä ollut siellä hommaa mutta onneksi ryhdyitte touhuun ja nyt saitte palkinnoksi valoisamman ja "avaramman" kodin :) puhumattakaan valkoisten lattioiden kauneudesta <3!\nH / Lumimäellä 30. maaliskuuta 2014 klo 22.34\nNiinpä! <3 Ja kiitos sinä ihana kommentistasi :) Ja nyt me muuten Nautitaan isolla N:llä ;)\nAnsku 30. maaliskuuta 2014 klo 22.48\nVoi upeus...tästä olen minäkin pitkään haaveillut ja toivottavasti tulevan kesän aikana saisin oman valkoisen lattian! Aivan ihana <3\nH / Lumimäellä 30. maaliskuuta 2014 klo 23.36\nVoi kiitos paljon! Lämmöllä suosittelen projektia. Se ehdottomasti antaa enemmän kuin ottaa! :)\nKikka N 30. maaliskuuta 2014 klo 23.08\nOoo miten Upea lattia! Onnittelut :)\nKiitos Kikka! Ehkäpä pian näet sen myös livenä...? :D\nUnknown 31. maaliskuuta 2014 klo 9.15\nEi voi kun huokailla.. Ihana ♡\nH / Lumimäellä 31. maaliskuuta 2014 klo 22.22\nKiitos Minna! :) Täytyy myöntää, että välillä menee itselläkin pelkäksi huokailuksi kokonaan :D\nHeli 31. maaliskuuta 2014 klo 15.51\nIhanalta näyttää!!! Lopussa kiitos seisoo, sanotaan. Kyllä kannatti ahertaa :)\nKiitos ystävä! Niin juurikin - ja onneksi ;)\nJane 31. maaliskuuta 2014 klo 16.06\nVoi se on kyllä ihana! Ei muuta kuin halailemaan uutta lattia ;) Mukavaa alkanutta viikkoa!\nH / Lumimäellä 31. maaliskuuta 2014 klo 22.26\nHih, kiitos Jane! Halailtu onkin ja kuolattukin ihan kirjaimellisesti - ainakin meän nuorimmaisen toimesta :) Hihii!\nHanni 31. maaliskuuta 2014 klo 20.44\nIiihaaanaaa! Kyllä valkoinen maali hakkaa keltaisen mäntylaudan niin sata-nolla. Kaunis on. Lisäkuvia odotellen! Niin ja oman lattian maalausta! Nyyh, en kestä enää ;)\nH / Lumimäellä 31. maaliskuuta 2014 klo 22.31\nKiitos Hanni! Niiiiiiiiiin totta! En käsitä kuka voisi nauttia ajan kellastaneesta mäntylattiasta - huh! Lisäkuvia luvassa ihan takuuvarmasti tässä pikkuhiljaa ripotellen. Itsekin odottelen teän rempan edistystä. Tsemppiä, tsemppiä! Kyllä se siitä pikkuhiljaa ♡\nNinian By Hanna-Riikka 1. huhtikuuta 2014 klo 7.26\nOooooooh, IHANA!!!!! Mä niin maalaan tänä kesänä meidän lattiat!! Just tuollainen kiiltävä on ihan super hieno. Mikäs tää sävy on, jos vaikka matkisin ;)\nH / Lumimäellä 1. huhtikuuta 2014 klo 21.38\nKiitos! Suosittelen lämpimästi hommaan ryhtymistä! :D Niin palkitseva lopputulos on!! Sävytetty ei laisinkaan, joten valmista suoraan maalikaupan hyllyltä :D


Sisustustyyny neulotaan suljettuna neuleena, joten sileä neule muodostuu pelkillä oikeilla silmukoilla. Novita Usva -langan liukuvärjäystä reunustavat mustasta ja valkoisesta Novita 7 Veljestä -langasta neulotut kapeat raidat. Sopii myös aloittelijoille.\nNovita Usva (876) kirjava harmaa 200 g ja vähän Novita 7 Veljestä (011) valkoinen ja (099) musta\nPyöröpuikot nro 5 (60 cm) tai käsialan mukaan\nsisustyyny 40 x 60 cm\nLuo Usva-langalla 128 silmukkaa. Neulo sileää oikeaa neuletta suljettuna neuleena, kunnes työ on 7,5 cm korkea. Neulo 7 Veljestä -langalla 2 krs. Neulo *Usva-langalla sileää oikeaa neuletta 10 cm ja 7 Veljestä -langalla 2 krs*, toista *–* kunnes tyynynpäällisessä on 5 kapeaa raitaa. Neulo harmaassa tyynyssä joka toinen raita mustalla ja joka toinen valkoisella. Neulo vielä Usva-langalla 7,5 cm. Päätä silmukat.\nAsettele kappale tasaiselle alustalle mittojen mukaan ja kostuta sumuttamalla. Anna kuivua. Ompele putkilon pää kiinni. Aseta tyyny päällisen sisälle ja ompele vielä toinen pää kiinni.\nSileä oikea neule suljettuna neuleena: neulo kaikki kerroksen oikein.\n16 s ja 22 krs sileää neuletta = 10 cm


Kerroshoitaja ( Lauantai- Sunnuntai) Oulu) – SOL\nKerroshoitaja ( Lauantai- Sunnuntai) Oulu)\nEtsimme aurinkoiseen ja osaavaan joukkoomme aktiivisia ja asiakaspalveluhenkisiä palveluvastaavia kerroshoitoon siivoustyöhön . Tehtävä on osa-aikainen. Työpäivät sijoittuvat erityiset lauantai päivälle ja sunnuntaille. Muita työvuoroja sopimuksen mukaan esim. loma sesonki aikoihin .Työ sisältää hotellihuoneiden sekä yleistilojen siivousta.\nOlethan oma-aloitteinen, ripeä ja iloinen asiakaspalvelija joka omaa hyvät tiimityöskentelytaidot ja kestää vaihtelevatkin olosuhteet. Arvostamme kokemusta siivous- tai kerroshoitotyöstä. Toivomme tehtävän kannalta riittävää suomen kielen taitoa. Lisätietoja tehtävästä antaa pirjo.polojarvi@sol.fi